title: Matka kuuhun (vuoden 1950 elokuva)

text: "Matka kuuhun" ja samana vuonna julkaistu "Rakettimatka Marsiin" olivat aloittamassa 1950-luvun tieteiselokuva innostusta Yhdysvalloissa. Kurt Neumannin "Rakettimatka Marsiin" tuotettiin kiireisellä aikataululla, minkä ansiosta se julkaistiin hieman ennemmin kuin "Matka kuuhun". Neumannin elokuva yrittikin hyötyä "Matkan kuuhun" saamasta julkisuudesta. Tuottaja Pál oli jo haastamassa "Rakettimatka Marsiin" tekijöitä, sillä alkujaan senkin tarina koostui matkasta Kuuhun.


title: Matka kuuhun (vuoden 1950 elokuva)

text: "Matka kuuhun" sai Oscarin erikoistehosteistaan. Lisäksi se oli ehdolla Oscariin parhaasta lavastuksesta. Berliinin elokuvajuhlilla elokuva sai parhaan rikos- tai seikkailuelokuvan hopeisen karhun, ja Leith Stevens oli Golden Globe -ehdokkaana parhaasta musiikista.


title: Kaarle II (Monaco)

text: Kaarle II (1555 - 17. toukokuuta 1589) oli Monacon herra lokakuuta 1581 - 17. toukokuuta 1589.


title: Kaarle II (Monaco)

text: Charles oli Honoré I (1522-1581) ja Isabella Grimaldin (k.1583) vanhin poika . Hänestä tuli Monacon herra isänsä kuoleman jälkeen.


title: Kaarle II (Monaco)

text:
Luottaen Espanja kanssa 1524 solmittun suojelusopimukseen, Kaarle oli ensimmäinen Monacon herra, joka kieltäytyi tunnustamasta Savoijin herttuaan oikeutta Mentoneen ja Roccabrunaan.
Kaarle II kuoli, hallittuaan 8 vuotta, 33 vuotiaana, ilman perillisiä ja häntä seurasi Monacon herrana hänen nuorin veljensä Hercule.


title: Maahockey kesäolympialaisissa 1976

text:
Maahockey oli Montrealin olympialaisissa 1976 kolmattatoista kertaa olympiakisoissa. Joukkueita oli mukana 12 ja ne jaettiin kahteen alkulohkoon. Kenia vetäytyi kuitenkin kisoista viime hetkellä liittyen muutamien Afrikan maiden boikottiin, joka johtui Uuden-Seelannin osallistumisesta.
Molemmissa lohkoissa jouduttiin toinen semifinaalipaikka ratkaisemaan uusintaottelulla, Australian ja Intian välillä tuokin päättyi tasan, ja Australia selvisi jatkoon voitettuaan rankkarikilpailun maalein 5-4. Tulos tiesi Intian jäämistä ensi kertaa mitaleitta osallistuessaan olympiaturnaukseen.
Vaivoin jatkoon selvinneet Uusi-Seelanti ja Australia pääsivätkin yllättäen finaaliin saakka, jossa Uusi-Seelanti otti voiton.


title: The Tingler

text: The Tingler on yhdysvaltalainen tuottaja-ohjaaja William Castlen kauhuelokuva, joka sai ensi-iltansa vuonna 1959. Castle oli tunnettu erilaisista tempuistaan, ja "The Tinglerissä" teatterin penkkien alle asetut laitteet tärisivät, kun hirviö oli karannut. Elokuvassa esiintyvät Vincent Price, Judith Evelyn, Darryl Hickman, Patricia Cutts ja Philip Coolidge.


title: The Tingler

text: "The Tingler" oli juoksujalkaisen näköinen otus, jonka uskottiin liittyvän ihmisen selkärankaan äärimmäisessä pelossa. Vain huuto pystyisi karkottamaan otuksen. Elokuvan juoneen kuului se, että mykkä naishahmo, jonka otus oli tappanut, oli antanut luvan poistattaa otus selkärangastaan ja päästää yleisön keskuuteen. Elokuvaesitys loppui kriittisessä vaiheessa projektorin rikkoutumiseen, ja valkokankaalla näkyi vain Tinglerin varjo kiipeämässä projektoria pitkin. Tässä vaiheessa Vincent Price neuvoo ihmisiä huutamaan tarpeen vaatiessa, ja pian tämän jälkeen sähkökatkoksen aikana Castlen keksimä "Percepto" alkoi toimia ja säikytellä ihmisiä värinällä.


title: The Tingler

text: Elokuva alkaa Castlen lyhyellä monologilla, jossa hän kertoo, että jotkut katsojat saattavat samaistua elokuvan hahmojen tunteisiin. Ainoana apukeinona tunteille on huutaminen.


title: Alfalinoleenihappo

text: Alfalinoleenihappo, (ALA) eli 9,12,15-oktadekatrieenihappo on ihmiselle välttämätön rasvahappo.


title: Alfalinoleenihappo

text: Alfalinoleenihappo on monityydyttymättömien, pitkäketjuisten omega-3-sarjan rasvahappojen esiaste. Alfalinoleenihappo toimii eikosanoidien lähtöaineena. Eikosanoidit ovat hormonien kaltaisia yhdisteitä, joilla on useita fysiologisia tehtäviä verenkiertoelimistössä ja ruoansulatuskanavassa.


title: Alfalinoleenihappo

text:
Alfalinoleenihappo on gammalinoleenihapon isomeeri. Alfalinoleenihapon kemiallinen kaava on CHO, moolimassa 278,43 g/mol ja CAS-numero 463-40-1.
Alfalinoleenihappo hapettuu herkästi. Tämän vuoksi sitä runsaimmin sisältävät kasviöljyt kuten pellavaöljy ovat kuivuvia öljyjä, joiden pinnalle muodostuu vähitellen sitkeä pintakalvo. Kuivuneina ne ovat terveydelle haitallisia, minkä vuoksi ravinnoksi käytettävien kuivuvien öljyjen on oltava hyvin tuoreita. Toisaalta sama ominaisuus tekee pellavaöljyn käyttökelpoiseksi maaleissa ja vernissan raaka-aineena. Ehjässä siemenessä öljy ei kuitenkaan hapetu.


title: Alfalinoleenihappo

text: Pellavansiemenöljy, hamppuöljy, rypsiöljy ja saksanpähkinä ovat parhaat alfalinoleenihapon lähteet. Muita hyviä lähteitä ovat muut ruokaöljyt, margariinit ja hampunsiemenet.


title: Alfalinoleenihappo

text: Suositusten mukaisen vuorokausiannoksen alfalinoleenihappoa saa noin kahdesta ruokalusikallisesta rypsiöljyä tai 1 ruokalusikallisesta hampunsiemenöljyä.


title: Samogiitti

text: Samogiitti eli žemaiitti on pääasiassa läntisessä Liettuassa käytettävä kieli, jolla on 500 000 puhujaa. Useimmat liettualaiset pitävät samogiittia liettuan kielen murteena.


title: Samogiitti

text: Samogiitin aakkosissa on 32 kirjainta. Ne ovat samat kuin liettuassa seuraavin poikkeuksin:


title: Thailand Open

text: Thailand Open (viralliselta nimeltään PTT Thailand Open sponsorin mukaan) oli Bangkokissa syyskuussa järjestetty miesten tennisturnaus. Turnaus järjestettiin ensimmäisen kerran vuonna 2003. Vuosina 2003–2008 turnaus kuului ATP International -sarjaan ja vuosina 2009–2013 ATP World Tour 250 -sarjaan.


title: Michael Jackson’s Moonwalker

text: Michael Jackson’s Moonwalker on nimi kolmelle eri pelille, jotka on tehty vuosina 1989 ja 1990 U.S. Goldin, Segan ja Michael Jacksonin yhteistyönä. Eri alustoille (arcade, konsoli ja tietokone) tehdyt versiot poikkeavat toisistaan pelattavuudeltaan, mutta tarina ja konsepti on kaikissa sama.


title: Michael Jackson’s Moonwalker

text: Tarina, joka on otettu Michael Jacksonin vuoden 1988 elokuvasta "Moonwalker", seuraa Jacksonia, jolla on erilaisia musiikkiin ja tanssiin liittyviä kykyjä ja jonka tarkoitus on pelastaa pahan Mr. Big" -nimisen miehen kidnappaamat lapset. Peleissä kuullaan syntetisoituja versioita Jacksonin hiteistä kuten "Beat It" ja "Smooth Criminal".


title: Michael Jackson’s Moonwalker

text: Tietokoneversio julkaistiin 8-bittiselle ja 16-bittiselle tietokoneille. Pelin on kehittänyt irlantilainen Emerald Software ja yhdysvaltalainen Keypunch Software ja sen on julkaissut brittiläinen U.S. Gold. Tietokoneversio on versioista ainoa, jossa viitataan Moonwalker -elokuvan alkutapahtumiin.


title: Michael Jackson’s Moonwalker

text:
Pelin kehitti Sega (ohjelmointi) ja Triumph International (audiovisuaali) yhdessä Michael Jacksonin kanssa ja se julkaistiin Sega System 18:lle. Kolikkopeliversio eroaa huomattavasti tietokone- ja konsoliversioista pelattavuudeltaan, keskittyen enemmän beat 'em up -lajityyppiin kuin tasohyppelyyn.
"Billie Jean" soi lopputekstien aikana.
Konsoliversio julkaistiin Segan alustoille Sega Mega Drive/Sega Genesis, Sega Master System ja Sega Game Gear. PEGI on listannut, että peli julkaistaisin Virtual Consolelle, mutta vielä ei ole varmaa mikä versio pelistä on kyseessä. Konsoliversio on niin sanotusti "kehittynyt" versio tietokoneversiosta.


title: Maahockey kesäolympialaisissa 1980

text: Maahockey oli Moskovan kesäolympialaisissa 1980 14. kertaa olympiakisoissa. Naisten olympiaturnaus pelattiin ensimmäisen kerran ja sen voitti vastikään itsenäistynyt Zimbabwe. Miesten parhaaksi osoittautui Intia.


title: Maahockey kesäolympialaisissa 1980

text: Kisat kärsivät boikotoinnista, minkä vuoksi sekä miesten että naisten turnaukseen osallistui kumpaankin vain kuusi joukkuetta.


title: Maahockey kesäolympialaisissa 1980

text: Naisten mestaruus ratkaistiin suoraan sarjamuotoisesti.


title: Luettelo Hanoi Rocksin jäsenistä

text: Tässä artikkelissa on Hanoi Rocksin kokoonpanot.


title: Kaukalopikaluistelu talviolympialaisissa 1988

text: Vuoden 1988 talviolympialaisissa järjestettiin kaukalopikaluistelu näytöslajina Max Bell Centre -areenalla Calgaryssä. Lajeina olivat miesten ja naisten 500, 1 000, 1 500 ja 3 000 metriä, sekä naisten 3 000 ja miesten 5 000 metrin viesti.


title: Juan Carlos Garrido

text: Juan Carlos Garrido Fernández (s. 29. maaliskuuta 1969 El Puig, Espanja) on espanjalainen jalkapallovalmentaja.


title: Juan Carlos Garrido

text: Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.


title: Juan Carlos Garrido

text: Marraskuussa 2012 Garridosta tuli Belgian liigassa pelaavan Club Bruggen päävalmentaja. Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa.


title: Juan Carlos Garrido

text: Joulukuun alussa 2013 Garrido palasi Espanjaan, kun hänestä tuli Real Betisin päävalmentaja. Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014.


title: Juan Carlos Garrido

text: Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa. Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.


title: Enfant du ghetto

text: Enfant du ghetto on LIM:nin ensimmäinen sooloalbumi, jonka hän julkaisi oman levy-yhtiönsä Tous Illicites Productionin kautta 21. maaliskuuta 2005. Levyllä vieraili muita rap-artisteja kuten Supa Lexx, Cens Nino, Big Boss ja Cici.


title: Vares – Pahan suudelma

text: Vares – Pahan suudelma on 6. tammikuuta 2011 ensi-iltansa saanut suomalainen jännityselokuva. Se on Vares-sarjan kolmas elokuva ja jatkoa elokuville "Vares – yksityisetsivä" (2004) ja "V2 – Jäätynyt enkeli" (2007). Elokuva perustuu Reijo Mäen romaaniin "Pahan suudelma". Elokuvan on ohjannut Anders Engström ja Jussi Vareksen roolissa nähdään ensimmäistä kertaa Antti Reini.


title: Vares – Pahan suudelma

text: Ennen teatteriensi-iltaa elokuva esitettiin kahdessa ilmaisnäytöksessä Turkuhallissa noin 11 000 hengelle osana Turun kulttuuripääkaupunkivuoden tapahtumia.


title: Vares – Pahan suudelma

text: Elokuva julkaistiin DVD:lle ja Blu-raylle 27. toukokuuta 2011.


title: Vares – Pahan suudelma

text: Yksityisetsivä Jussi Vares tienaa leipänsä vähäpätöisillä varjostusjutuilla. Hänen elämänsä on vailla suuntaa. Keskelle ankeaa arkea osuvat sentään novellikirjailija Luusalmen kirjanjulkistamisjuhlat. Kotimatkalla Vares saa työtarjouksen, joutuu katutappeluun ja on vähällä päästä hengestään puolustaessaan kaveriaan Kyypakkausta.


title: Vares – Pahan suudelma

text: Myös naisrintamalla alkaa tapahtua. Vares päätyy tutkimaan Astan tyttären kevättalvella tapahtunutta murhaa ja ajautuu vuoteeseen Astan sisaren, naimisissa olevan kiihkeän Lailan kanssa. Laila ottaa Vareksen tiukasti hallitsevaan otteeseensa ja pian Vares käsittää, että murhan tekijän on täytynyt olla tytölle läheisesti tuttu.


title: Vares – Kaidan tien kulkijat

text: Vares – Kaidan tien kulkijat on 6. tammikuuta 2012 ensi-iltansa saanut suomalainen jännityselokuva. Se on jatkoa elokuville "Vares – yksityisetsivä" (2004), "V2 – Jäätynyt enkeli" (2007), "Vares – Pahan suudelma" (2011), "Vares – Huhtikuun tytöt" (2011) ja "Vares – Sukkanauhakäärme" (2011). Elokuva perustuu Reijo Mäen romaaniin "Vares ja kaidan tien kulkijat". Elokuvan ohjaaja on Anders Engström ja Jussi Vareksen roolissa nähdään Antti Reini. Elokuva kuvattiin lähes kokonaan Turussa Paattisilla elo-syyskuussa 2010.


title: Vares – Kaidan tien kulkijat

text: Elokuva tuli vuokralle DVD:lle ja Blu-raylle 11. huhtikuuta 2012 ja myyntiin 13. huhtikuuta 2012.


title: Vares – Kaidan tien kulkijat

text: Outo toimeksianto vie Jussi Vareksen synkkiin maisemiin. Annaliisa Vaaran ruumis on löytynyt vanhan hautausmaan laidalta, eikä paikallinen poliisi ja keskusrikospoliisi ole löytänyt jälkeäkään syyllisestä. Pienessä Kahdenvirranmaan kirkonkylässä ollaan tiukasti uskovaisia. Saarnamies Taisto Raappanalla ja kirkkoherra Hukkasella riittää kuulijoita. Kaupunkilaispoika Vareksen saapuminen ei jää huomaamatta kylän asukkailta – varsinkaan naisilta. Mutta Vareksella on tärkeämpiä huolia: joku tuntuu haluavan hänet hengiltä.


title: Saatanan riivaama

text: Saatanan riivaama () on vuonna 1983 ensi-iltansa saanut 3D-tekniikalla kuvattu kauhuelokuva, joka on toinen jatko-osa vuonna 1979 ilmestyneelle "Amityville"-elokuvalle.


title: Saatanan riivaama

text: "Video-oppaassa" vuodelta 1994 "Saatanan riivaama" saa kolme tähteä viidestä, mikä vastaa sanallista arviota ”hyvä”.


Ratapyöräilyn maailmanmestaruuskilpailut 2010 järjestettiin Ballerup Super Arenalla Ballerupissa Tanskassa 24.–28. maaliskuuta 2010. Kilpailujen ohjelmassa oli kymmenen lajia miehille ja yhdeksän naisille.


title: Ratapyöräilyn maailmanmestaruuskilpailut 2010

text: Lähde: Tissottiming


title: Thomas Johnson (kasvitieteilijä)

text: Thomas Johnson (noin 1600–1644) oli englantilainen kasvitieteilijä, jota on sanottu englantilaisen kasvitieteen kenttätyön isäksi. Vuonna 1626 hän oli apteekkarina Lontoossa ja teki matkoja Kentiin, jossa hän apteekkarikollegojensa kanssa tutki kasveja ja luetteli niitä muistiinpanoissaan.


title: Thomas Johnson (kasvitieteilijä)

text: Hänen teoksensa "Mercurius Botanicus" ilmestyi kahdessa osassa 1634 ja 1641. Hänen kunniakseen on kasvisuvun nimeksi annettu "Johnsonia".


title: Busch Gardens

text: Busch Gardens on sekä Floridan Tampassa että Virginian Williamsburgissa sijaitseva elämyspuisto. Tampan puisto sisältää yhden Pohjois-Amerikan suurimmista eläintarhoista. Puistot omistaa Blackstone Group. Aiemmin Busch Gardensit olivat Anheuser-Busch-olutyhtiön omistuksessa, ja niitä käytettiin yhtiön tuotteiden markkinointiin.


title: Talo, jonka Jumala unohti

text: Talo, jonka Jumala unohti on vuonna 1989 ensi-iltansa saanut kauhuelokuva, joka on neljäs Amityville-elokuvasarjassa. Elokuva tehtiin televisiolevitykseen.


title: Talo, jonka Jumala unohti

text: "Video-oppaassa" vuodelta 1994 Kari Salminen sanoo elokuvaa työlääksi muttei aivan toivottomaksi katsottavaksi ja antaa sille yhden tähden viidestä, mikä vastaa sanallista arviota ”huono”.


title: Lumilautailu olympialaisissa

text: Lumilautailu on ollut talviolympialaisten ohjelmassa vuoden 1998 talviolympialaisista lähtien, jolloin tapahtumina olivat suurpujottelu ja lumikouru. Talviolympialaisissa 2002 suurpujottelu korvattiin parisuurpujottelulla. Vuonna 2006 mukaan tuli lumilautakrossi ja vuonna 2014 slopestyle. Menestynein maa olympialaisten lumilautailussa on Yhdysvallat.


title: Super Power

text: Super Power oli vuosina 1993–2001 ilmestynyt videopeliaiheinen aikakauslehti. Lehti oli Nintendo-pelilehden seuraaja. Lehteä julkaistiin Suomen lisäksi Skandinavian maissa. Alkuaikoina lehti käsitteli Nintendon videopelejä, mutta myöhemmin siinä käsiteltiin muidenkin valmistajien pelejä.


title: Haavipallo olympialaisissa

text:
Haavipallo eli lacrosse on ollut mukana Olympialaisissa kaksi kertaa, vuosina 1904 ja 1908. Molemmilla kerroilla olympiakultaa voitti Kanada.
Vuosien 1904 ja 1908 jälkeen Haavipallo on ollut olympialaisissa mukana näytöslajina vuosina 1928, 1932 ja 1948.


title: The Bell Curve

text: The Bell Curve: Intelligence and Class Structure in American Life on yhteiskuntatieteilijä Charles Murrayn ja psykologi Richard J. Herrnsteinin kirjoittama kirja, joka julkaistiin Yhdysvalloissa vuonna 1994. Se käsittelee älykkyyserojen yhteiskunnallista merkitystä. Sen pääväite on, että älykkyystesteillä mitattavissa oleva älykkyys ennustaa paremmin esimerkiksi yksilöiden koulu-, ammatti- ja taloudellista menestystä kuin vanhempien koulutus- ja tulotason kaltaiset perinteiset sosiologiset selitystekijät. Murrayn ja Herrnsteinin mukaan yhdysvaltalainen yhteiskunta muuttui 1900-luvun kuluessa siten, että älykkyydestä tuli entistä tärkeämpää yksilön menestymisen kannalta. He myös väittävät, että älykkäimmät ihmiset, ns. kognitiivinen eliitti, ovat eristäytymässä muusta yhteiskunnasta Yhdysvalloissa.


title: The Bell Curve

text: Kirjan nimi viittaa kellokäyrään. Älykkyystutkijoiden mukaan ihmisten ÄO-testeistä saamat tulokset (älykkyysosamäärä) noudattavat melko tarkasti normaalijakaumaa siten, että suurin osa ihmisistä saa keskimääräisiä tuloksia, kun taas pieni joukko saa hyvin matalia tai hyvin korkeita tuloksia.


title: The Bell Curve

text: "The Bell Curve" aiheutti ilmestyttyään valtavan kohun, ja siitä tuli suuri myyntimenestys. Kirjasta käytiin laajaa keskustelua mediassa ja akateemisessa maailmassa sekä Yhdysvalloissa että muualla. Kirja käsittelee enimmäkseen älykkyyserojen merkitystä Yhdysvaltain valkoisen väestön keskuudessa, mutta syntynyt debatti koski lähes yksinomaan sen luvuissa 13 ja 14 käsiteltyä kysymystä rodullisten älykkyyserojen merkityksestä.


title: The Bell Curve

text: Murrayn ja Herrnsteinin mukaan Yhdysvaltain itäaasialaisperäiset asukkaat ovat keskimäärin jonkin verran valkoisia älykkäämpiä, kun taas maan musta väestö on keskimäärin selvästi vähemmän älykästä kuin valkoiset ja aasialaiset. Heidän mukaansa nämä älykkyyserot ovat keskeinen tekijä, joka selittää sosioekonomisia eroja rotujen välillä. Murrayn ja Herrnsteinin mukaan älykkyyseroja ei ole mahdollista myöskään poistaa esimerkiksi koulutuksellisin interventioin.


title: The Bell Curve

text: "The Bell Curven" väitteitä erityisesti afroamerikkalaisten muita keskimäärin heikommasta älykkyydestä on kritisoitu paljon. Richard Lynnin mukaan kirja on todennäköisesti saanut osakseen enemmän kritiikkiä kuin yksikään toinen psykologian historiassa. Toisaalta kirjan ilmestymisvuonna 1994 "The Wall Street Journalissa" julkaistiin 52 älykkyystutkijan kannanotto, jossa kirjan väitteitä luonnehdittiin älykkyystutkimuksen vallitsevien näkemysten mukaisiksi. Yhdysvaltain psykologiyhdistys APA teetti vastauksena kirjaan asiantuntijaraportin älykkyystutkimuksesta.


title: 1. česká hokejová liga

text: 1. česká hokejová liga on Tšekin toiseksi korkein sarjataso jääkiekossa. Liiga on perustettu kotimaansa itsenäistyttyä vuonna 1993.


title: Australian jääkiekkoliitto

text: Australian jääkiekkoliitto (Ice Hockey Australia) on järjestö, joka hallinnoi jääkiekkoa Australiassa. Australian Ice Hockey League toimii Australian jääkiekkoliiton alaisuudessa.


title: Canadian Air and Space Museum

text: Canadian Air and Space Museum eli Kanadan ilmailu- ja avaruusmuseo (entinen Toronto Aerospace Museum) on Torontossa sijaitseva ilmailumuseo, joka perustettiin vuonna 1997. Se sijaitsee entisessä de Havilland Canadan tehdassalissa. Museo avattiin uudestaan uudella nimellään 20.2.2009.


title: Luettelo Suomen singlelistan ykkösistä vuonna 1972

text: Tämä on luettelo Suomen singlelistan ykkösistä 1972, joka sisältää kärkipaikkaa hallussaan pitäneet singlet vuonna 1972 Mitä Suomi soittaa -listalla, jota kokosi tuon vuoden heinäkuuhun asti Suosikki. Elokuusta 1972 eteenpäin Suomen musiikkikauppiasliitto ry alkoi koota ja julkaista Mitä Suomi soittaa -levymyyntitilastojaan omin voimin. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Luettelo Suomen singlelistan ykkösistä vuonna 1971

text: Tämä on luettelo Suomen singlelistan ykkösistä 1971, joka sisältää kärkipaikkaa hallussaan pitäneet singlet vuonna 1971 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Luettelo Suomen singlelistan ykkösistä vuonna 1970

text: Tämä on luettelo Suomen singlelistan ykkösistä 1970, joka sisältää kärkipaikkaa hallussaan pitäneet singlet vuonna 1970 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Zbrojovka Brno

text: Zbrojovka Brno oli tšekkoslovakialainen ase- ja autoteollisuusyritys, joka sijaitsi Brnossa.


title: Zbrojovka Brno

text: Ensimmäisen maailmansodan jälkeen aseteollisuuteen keskittynyt yritys joutui etsimään uuden toimialan. Autonsuunnittelija Břetislav Novotný suunnitteli yritykselle vuonna 1924 Disk-nimisen auton. Se oli Euroopan ensimmäinen kaksitahtimoottorilla varustettu auto. Moottorissa oli yksi sylinteri ja se oli iskutilavuudeltaan 600-kuutioinen.


title: Zbrojovka Brno

text: 1930-luvulla yhtiö valmisti kaksitahtimoottorilla varustettuja henkilöautoja, joista tunnetuimmat ovat Z4, Z6, Z9 sekä nelisylinterinen, 1 500-kuutioinen Z5, jonka teho oli peräti 40 hevosvoimaa.


title: Zbrojovka Brno

text: Zbrojovka Brnon tuotteet kunnostautuivat myös kilparadoilla. Kilpa-autoissa oli käytetty epätavallisia teknisiä ratkaisuja. Kuuluisimmat kilpa-autot olivat Z2 vuodelta 1929 ja vuoden 1931 Z13. Z2-mallin voimanlähteenä oli teholtaan 60-hevosvoimainen, 1 100-kuutioinen kuusisylinterinen vastamäntämoottori, jossa oli Roots-ahdin. Z13:ssa taas oli 60-hevosvoimainen, 1 500-kuutioinen kahdeksansylinterinen V-moottori, jossa oli neljä kahden sylinterin muodostamaa sylinteririviä. Kullakin sylinteriparilla oli yhteinen palotila. Myös tässä mallissa oli Roots-ahdin. Kummankin mallin huippunopeudeksi ilmoitettiin 150 km/h.


title: Zbrojovka Brno

text: Yrityksen autotuotanto päättyi vuonna 1939.


title: Zbrojovka Brno

text: Zbrojovka Brno perustettiin alun perin Itävalta-Unkarin tykistön korjaamosta Tšekkoslovakian valtion omistamaksi ampuma-asetehtaaksi vuonna 1918. Aluksi yhtiö korjasi sotilaskiväärejä, mutta laajensi toimintaansa. Asetuotannossa itävaltalaisen Mannlicher –kiväärin kokoonpano vaihtui saksalaisen Mauser-kiväärin ja myöhemmin myös tehtaan oman kiväärimallin 24 valmistukseen. Vuosina 1924–1925 tehtaalle rakennettiin tuotantorakennukset kiväärien ja konekiväärien (sekä autojen) valmistamiseen. 1940-luvulla tehdas aloitti metsästys- ja urheiluaseiden tuotannon. 1980-luvulla asetuotanto oli enää pieni osa yhtiön koko tuotannosta. Asetuotanto jatkui silti ja tehtaalla luotiin jatkuvasti uusia asemalleja. Syksyllä 2003 yhtiö ajautui konkurssiin ja vuonna 2006 asetuotanto Zbrojovka Brno -yhtiössä päättyi.


title: Luettelo Suomen singlelistan ykkösistä vuonna 1969

text: Tämä on luettelo Suomen singlelistan ykkösistä 1969, joka sisältää kärkipaikkaa hallussaan pitäneet singlet vuonna 1969 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Axel Löwen

text: Axel Löwen (1. marraskuuta 1686 – 25. heinäkuuta 1772 Stralsund) oli ruotsalainen hallintomies ja kenraali. Hän oli Ruotsin Suomessa olleiden joukkojen ylipäällikkö vuosina 1737–1739 ja Ruotsin Pommerin kenraalikuvernööri vuosina 1748–1766.


title: Axel Löwen

text: Löwenin vanhemmat olivat maaherra Otto Wilhelm von Löwen ja Helena Tott. Vuosina 1702–1712 hän osallistui Espanjan vallanperimyssotaan, pääasiassa Alankomaissa. Vuonna 1713 hänestä tuli Ruotsin saksalaisalueiden päämajoitusmestari, joka valvoi linnoitustöitä.


title: Axel Löwen

text: Suuressa Pohjan sodassa Löwen osallistui muun muassa Stralsundin taisteluihin ja Norjan retkeen ja joutui kahdesti vangiksi. Sodan jälkeen hänet ylennettiin kenraalimajuriksi 1719, Ruotsin linnoituskonttorin johtajaksi hän tuli jo 1715. Löwen oli jäsen Uudenkaupungin rauhan rajanmäärityskomissiossa. Hän laati suunnitelman Suomen linnoittamiseksi ja esitti sen valtiopäiville vuonna 1723. Suunnitelmassa, jota ei sellaisenaan koskaan hyväksytty, hän ehdotti muun muassa laivastoeskaaderin perustamista Saimaalle.


title: Axel Löwen

text: Löwen korotettiin vapaaherraksi 1731 ja nimitettiin Ruotsin Suomen joukkojen ylipäälliköksi 1737. Samana vuonna hän laati uuden suunnitelman Suomen puolustamiseksi. Suunnitelmaan kuului muun muassa Haminan ja Lappeenrannan linnoitusten parantaminen, linnoitetun sataman rakentaminen Helsinkiin ja kaleerilaivaston perustaminen. Löwenin suunnitelmaa käsiteltiin vuosien 1738–1739 valtiopäivillä, ja huhtikuussa 1739 säädyt hyväksyivät suunnitelmat.


title: Axel Löwen

text: Löwen nousi valtaneuvokseksi vuonna 1739. Hänen jälkeensä Suomen joukkojen ylipäälliköksi nimitettiin Carl Cronstedt. Myöhemmin Löwen toimi Pommerin kenraalikuvernöörinä vuoteen 1766 asti. Löwen oli Greifswaldin yliopiston kansleri vuosina 1747–1766. Hän oli Ruotsin tiedeakatemian jäsen ja sai kreivin arvon vuonna 1751.


title: Axel Löwen

text: Löwenin ensimmäinen puoliso vuodesta 1723 oli kreivitär Sofia Karolina Piper (k. 1732) ja toinen vuodesta 1735 kreivitär Eva Horn (k. 1790).


title: Kristillistetty kalenteri

text: Kristillistetty kalenteri viittaa esikristillistä alkuperää oleviin juhlapäiviin, jotka ovat säilyneet kristillistettyinä.


title: Luettelo Suomen singlelistan ykkösistä vuonna 1968

text: Tämä on luettelo Suomen singlelistan ykkösistä 1968, joka sisältää kärkipaikkaa hallussaan pitäneet singlet vuonna 1968 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: William Castle

text: William Castle voi viitata seuraaviin henkilöihin:


title: Joseph F. Biroc

text: Joseph F. Biroc (12. helmikuuta 1903 New York, New York – 7. syyskuuta 1996 Woodland Hills, Kalifornia) oli yhdysvaltalainen elokuvaaja.


title: Joseph F. Biroc

text: Biroc sai parhaan kuvauksen Oscar-palkinnon vuoden 1974 elokuvasta "Liekehtivä torni". Lisäksi hän oli ehdolla elokuvasta "Murha asuu sydämessä" (1964).


title: The Art of Discworld

text: The Art of Discworld on vuonna 2004 ilmestynyt kokoelma Paul Kidbyn kuvituksia Terry Pratchettin "Kiekkomaailma"-sarjan paikoista ja hahmoista. Mukana on kirjailijan taustatietoa luomusten synnystä.


title: The Pratchett Portfolio

text: The Pratchett Portfolio on kokoelma Paul Kidbyn kuvituksia Terry Pratchettin "Kiekkomaailma"-sarjan henkilöhahmoista. Kuvituksiin liittyy teksti, joka käsittelee sitä kuinka kirjailija on luonut hahmonsa. Teos on julkaistu vuonna 1996, minkä jälkeen on julkaistu "The Art of Discworld" -teos.


title: William Castle (elokuvaohjaaja)

text: William Castle (syntyjään William Schloss, 24. huhtikuuta 1914 New York, New York, Yhdysvallat – 31. toukokuuta 1977 Los Angeles, Kalifornia, Yhdysvallat) oli yhdysvaltalainen elokuvaohjaaja, -tuottaja ja -näyttelijä. Hän käytti useissa ohjaamissaan elokuvissa elokuvan ulkopuolisia temppuja yleisön houkuttelemiseksi.


title: William Castle (elokuvaohjaaja)

text: Castle syntyi vuonna 1914 New Yorkissa. Hän kiinnostui viihdealasta 13-vuotiaana, kun hän oli nähnyt "Draculan" teatteriesityksen, jonka pääosassa näytteli Bela Lugosi. Castle saikin ensimmäisen työpaikkansa teatterista Lugosin suosittelemana "Draculan" apulaisnäyttämömestarina vuonna 1929. Seuraavana vuonna hän sai paikan näyttelijänä ja näyttämömestarina Broadwayllä Jules Leventhalin näytelmästä "An American Tragedy". Castle vuokrasi vuonna 1939 teatterin Stony Creekistä, Connecticutista. Teatterin johtava tähti oli saksalainen Ellen Schwanneke, jota Adolf Hitler pyysi palaamaan Saksaan. Schwanneken kieltäytymisen jälkeen Castle markkinoi häntä ”naisena, joka sanoi ei Hitlerille” ja vandalisoi teatterinsa hakaristeillä saadakseen julkisuutta. Schwanneken näytelmästä tuli suosittu, ja Columbia Picturesin Harry Cohn kutsui Castlen tapaamiseen.


title: William Castle (elokuvaohjaaja)

text: Cohn palkkasi Castlen, jonka ensimmäinen elokuva oli "Muistojen sävel" (1941), jossa hän oli näyttelijöiden dialogivalmentajana. Muutaman vuoden ajan Castle oli pienissä töissä useassa Columbian elokuvassa. Castlen ensimmäinen ohjaustyö oli Boston Blackie -sarjaan kuulunut "The Chance of a Lifetime" (1943). Vuosien 1942–1948 aikana Castle ohjasi useita elokuvia Columbialle, ja ne olivat pääasiassa sarjaelokuvia. Castlen merkittävin elokuva tuolta ajalta oli ehkäpä film noir "He kohtasivat New Yorkissa" vuodelta 1944. Sen hän ohjasi Monogram Picturesille, johon Cohn oli lainannut hänet. Orson Welles piti elokuvasta ja otti Castlen elokuvansa "Nainen Shanghaista" (1947) apulaistuottajaksi.


title: William Castle (elokuvaohjaaja)

text: Castle jätti Columbian vuonna 1948 ja siirtyi Universal-Internationalin palkkalistoille. Hän ohjasi viisi elokuvaa Universalille ja yhden Eagle-Lion Filmsille, kunnes palasi takaisin Columbialle. Columbialla hän ohjasi useita b-elokuvia tuottaja Sam Katzmanille. Vuonna 1957 Castle jätti Columbian toistamiseen ja aloitti itsenäisten elokuvien tuottamisen.


title: William Castle (elokuvaohjaaja)

text: Castle innostui kauhuelokuvista, kun ranskalainen psykologinen jännityselokuva "Pirulliset" oli menestynyt hyvin. Käsikirjoittaja Robb Whiten kanssa hän kehitti elokuvan "Macabre" (1959). Castle ja White laittoivat elokuvaan 90 000 dollaria omia rahojansa ja kuvasivat sen yhdeksässä päivässä. Castle markkinoi elokuvaansa ottamalla 5 000 dollarin vakuutuksen katsojia varten Lloyd's of Londonilta. Vakuutus korvaisi tuhannen dollarin summalla kuoleman, joka olisi aiheutunut pelästymisestä.


title: William Castle (elokuvaohjaaja)

text: "Macabren" jälkeen Castlen seuraava elokuva oli "House on Haunted Hill", joka kertoi Vincent Pricen esittämästä miljonääristä, joka lupasi 10 000 dollaria henkilölle, joka viettää yön kummittelevassa kartanossa. "House on Haunted Hillissä" Castle käytti temppua, jota hän kutsui nimellä ”Emergo”. Elokuvan avainkohdassa luuranko liisi teatterissa katsojien yläpuolella. "House on Haunted Hillin" menestyksen jälkeen Castle sai myytyä seuraavan elokuvansa Columbialle, joka ei ollut suostunut ottamaan "Macabrea" levitykseensä.


title: William Castle (elokuvaohjaaja)

text: Vuonna 1959 valmistuneeseen "The Tingler" -kauhuelokuvaan Castle käytti laitetta, jota kutsui nimellä ”Percepto”. Elokuva kertoi Pricen esittämästä tohtorista, joka havaitsee Tinglerin olemassaolon. Tingler on olento, joka elää ihmisen selkärangassa ja käyttää pelkoa ravinnokseen. Vain huutamalla ja poistamalla pelkonsa henkilö pystyi voittamaan Tinglerin. Castle oli asennuttanut teattereiden istuimien alle täriseviä laitteita. Elokuvan alussa oli Castlen lyhyt monologi, jossa hän kertoi, että osa katsojista saattoi ensimmäistä kertaa elokuvan historiassa samaistua elokuvan hahmojen fyysisiin tunteisiin. Elokuva katkesi, kun otus pääsi Pricelta karkuun, ja tämän jälkeen se hyökkäsi yleisön kimppuun. Kuvan katketessa ääniraidalta kuului Pricen ääni, joka varoitti katsojia otuksesta ja pyysi huutamaan henkensä edestä. Tämän jälkeen tuolien alle asetetut laitteet aktivoituivat.


title: William Castle (elokuvaohjaaja)

text: Castlen seuraavienkin elokuvien "13 kummitusta", "Homicidal" ja "Mr. Sardonicus" markkinointi perustui temppuihin. Elokuvassa "13 kummitusta" Castle antoi katsojille ”Illusion-O”-lasit, joilla he pystyivät näkemään elokuvan kummitukset. "Homicidial" oli "Psyko"-pastissi, jossa oli ennen jännittävintä kohtausta 45 sekunnin mittainen ”pelkotauko”, jonka aikana ne, jotka päättivät etteivät pystyisi katsomaan elokuvaa loppuun, saattoivat poistua ja saada rahansa takaisin. "Mr. Sardonicus" sijoittui 1800-luvulle ja kertoi pahasta paronista, jonka kohtalon katsojat saivat päättää. Ennen loppuhuipennusta katsojat äänestivät, kuoleeko vai jääkö Sardonicus henkiin.


title: William Castle (elokuvaohjaaja)

text: "Mr. Sardonicuksen" jälkeen Castle jätti kovimmat temppunsa. Vuoden 1962 elokuvassa "Zotz!" Castle jakoi kopioita elokuvan kolikoista, joilla oli taikavoimia. Castle jatkoi edelleen 1960-luvun ajan omien elokuvien tuottamista. Hänen viimeiseksi itsenäiseksi elokuvakseen jäi vuoden 1968 "Project X".


title: William Castle (elokuvaohjaaja)

text: Vuonna 1968 Castle oli tuottamassa Roman Polańskin menestyselokuvaa "Rosemaryn painajainen". Tämän jälkeen Castlen terveys heikkeni, ja hän kärsi munuaisongelmista. Hänen tuotantotahtinsa hidastui selvästi. Castle tuotti mm. antologiasarjaa "Ghost Story" ja Jeannot Szwarcin elokuvan "Nilviäiset".


title: William Castle (elokuvaohjaaja)

text: Castlelta ilmestyi omaelämäkerta "Step Right Up, I’m Gonna Scare the Pants Off America" vuonna 1976. Hän kuoli sydänkohtaukseen 31. toukokuuta 1977.


title: Night Visions

text: Night Visions on helsinkiläinen elokuvafestivaali, joka keskittyy kauhu-, tieteis-, kultti- ja fantasiaelokuviin. Se on maan vanhin ja suurin laatuaan. Festivaalia järjestää "Night Visions – Yön kuvat ry".


title: Night Visions

text: Night Visionsin kaksi vuotuista päätapahtumaa ovat huhtikuussa järjestettävä "Back to Basics" ja loka-marraskuun vaihteeseen sijoittuva "Maximum Halloween".


title: Night Visions

text: Helsingin kulttuuri- ja kirjastolautakunta palkitsi Night Visionsin tammikuussa 2013 Helsingin kulttuuriteko 2012 -palkinnolla.


title: Night Visions

text: Vuoden 2013 Night Visions keräsi 8 556 kävijää, mikä oli festivaalien ennätys.


title: Night Visions

text: Katsaus festivaalin aikana eri vuosina esitetyistä elokuvista.


title: Night Visions

text:
Elokuvateatteri Kino Engel, osoitteessa Sofiankatu 4, Helsinki
Elokuvateatteri Maxim, Kluuvikatu 1, Helsinki


title: Night Visions

text: Elokuvateatteri Kino Engel, Helsinki


title: Night Visions

text: Elokuvateatterit Bio Rex, Andorra & Dubrovnik, Kino Engel, Helsinki


title: Night Visions

text: Elokuvateatteri Maxim, Kluuvikatu 1, Helsinki


title: Night Visions

text: Kinopalatsi, Helsinki


title: Juhani Laurinkari

text: Juhani Laurinkari (s. 8. lokakuuta 1946) on Itä-Suomen yliopiston sosiaalipolitiikan professori. Hän on kuudes suomalainen jäsen Euroopan tieteiden ja taiteiden akatemiassa. Hän on myös kyseisen akatemian Suomen valtuuskunnan puheenjohtaja vuosina 2014-2020.


title: Juhani Laurinkari

text: Laurinkari työskentelee professorin virassa Itä-Suomen yliopiston yhteiskuntatieteiden laitoksella. Hän on ollut myös dekaanina Kuopion yliopiston yhteiskuntatieteellisessä tiedekunnassa ennen Itä-Suomen yliopiston perustamista. Lisäksi Laurinkari on Wismarin korkeakoulun taloustietieden tiedekunnassa vierailevana professorina ja hän johtaa suomalais-saksalaista tohtorikoulua. Hän on ohjannut yhteensä 52 väitöskirjaa ja toiminut tieteellisten julkaisusarjojen vastaavana toimittajana Kuopion yliopistossa ja Saksassa.


title: Juhani Laurinkari

text: Laurinkari valmistui 21-vuotiaana teologian maisteriksi, mutta hän ei saanut heti pappisvihkimystä, koska tuolloin pappisvihkimyksissä oli 22-vuoden alaikäraja. Lisäksi hän on opiskellut sosiaalipolitiikkaa ja taloustieteitä. Laurinkarilla on yhteensä neljä loppututkintoa ja tohtorin tutkinnot sekä Helsingästä että Wienistä. Laurinkari oli aikanaan Suomen nuorin pappi, nuorin sosiaalipolitiikan tohtori ja nuorin alan professori.


title: Juhani Laurinkari

text: Laurinkari vietti elämänsä alun lastenkodissa, josta hänet adoptoitiin puolentoistavuoden ikäisenä. Laurinkarin omaan perheeseen kuuluu vaimo, neljä aikusta lasta ja kaksi lastenlasta.


title: Juhani Laurinkari

text: Laurinkari oli Kristillisdemokraattien listoilla sitoutumaton eduskuntavaaliehdokas Savo-Karjalan vaalipiirissä vuoden 2015 eduskuntavaaleissa.


title: Phantom Planet (albumi)

text: Phantom Planet on yhdysvaltalaisen hard rock yhtye Phantom Planetin studioalbumi vuodelta 2004. Albumilla mukana kolme biisiä The Guest-albumilta. "California", "Lonely Day" ja "Anthem".


title: Enrique Cerezo

text: Enrique Cerezo Torres (s. 1947) on espanjalainen elokuvatuottaja. Hän toimii tällä hetkellä myös Espanjan pääsarjaseura Atlético Madridin puheenjohtajana, jossa hän on ollut vuodesta 2002 lähtien. Cerezo korvasi puheenjohtajan paikalla eronneen Jesús Gilin.


title: Enrique Cerezo

text: Hän on toistaiseksi tehnyt Atlético-seurahistorian kalleimmat siirrot. Vuonna 2006 joukkue hankki argentiinalaispelaaja Sergio "Kun" Agüeron 20 miljoonalla eurolla ja seuraavan vuoden kesänä se myi Fernando Torresin englantilaisseura Liverpooliin arviolta noin 36 miljoonalla eurolla.


title: Nowhere Boy

text: Nowhere Boy on brittiläinen elokuva vuodelta 2009. Elokuva kertoo John Lennonin varhaisista vaiheista ja The Beatles -yhtyeen perustamisesta. Elokuvan ohjasi Sam Taylor-Wood.


title: Nowhere Boy

text: Elokuva sai ensiesityksensä Lontoon elokuvajuhlilla 29. lokakuuta 2009 ja brittiläisissä elokuvateattereissa 25. joulukuuta 2010. Suomessa elokuva julkaistiin 9. huhtikuuta 2010. Elokuva pääsi teatterilevitykseen Yhdysvalloissa lokakuussa 2010, kun oli kulunut 70 vuotta John Lennonin syntymästä.


title: Nowhere Boy

text: Draamaelokuva kertoo John Lennonin teinivuosista 1955–1960. Viisivuotiaana äidistään eroon joutunut John Lennon kasvoi Mimi-tätinsä ja George-setänsä luona, mutta saa tietää asiasta vasta kasvatti-isänsä hautajaisissa. Lennon alkaa etsiä biologista äitiään ja löytääkin tämän ei kovin kaukaa omasta asuinpaikastaan Liverpoolissa, jossa hän kiinnostuu pakkomielteen tavoin rock'n'roll-musiikista.


title: Enamorado Por Primera Vez

text: "Enamorado Por Primera Vez" on Enrique Iglesiaksen toiselta studioalbumilta "Vivir" julkaistu single. Se julkaistiin tammikuussa 1997 albumin ensimmäisenä singlenä. Laulun on kirjoittanut Enrique Iglesias ja sen on tuottanut Rafael Pérez-Botija. Laulu menestyi hyvin, ollen sijalla yksi "Billboard Hot Latin Tracks" -listalla.


title: Diels–Alder-reaktio

text: Diels–Alder-reaktio on orgaaninen kemiallinen reaktio, tarkemmin sykloadditio. Reaktiossa konjugoitunut dieeni reagoi dienofiiliksi nimitettävän alkeenin kanssa muodostaen syklohekseenirakenteen sisältävän tuotteen. Nimensä Diels–Alder-reaktio on saanut saksalaisilta kemisteiltä Otto Dielsiltä ja Kurt Alderilta, jotka dokumentoivat reaktiotyypin vuonna 1928. He saivat reaktiosta Nobelin kemianpalkinnon vuonna 1950.


title: Diels–Alder-reaktio

text:
Kuten kaikki sykloadditiot, myos Diels–Alder-reaktio on perisyklinen reaktio eli myös muodostuva transitiotilassa oleva tuote on syklinen. Orbitaalisymmetrialuokituksessa Diels–Alder-reaktio on [4π + 2π]-sykloadditio. Reaktio tapahtuu yhdessä vaiheessa ja useasti sen käynnistämiseen riittää lämpöenergia. Reaktiossa kaksi π-sidosta hajoaa ja tilalle muodostuu kaksi uutta σ-sidosta. Lisäksi muodostuu yksi uusi π-sidos. Reagoivat orbitaalit ovat dieenin HOMO (Highest Occupied Molecular Orbital ) ja dienofiilin LUMO (Lowest Unoccupied Molecular Orbital ). Reaktio tapahtuu suhteellisen helposti, mikä selittyy transitiomuodon suhteellisella stabiilisuudella. Transitiotilassa yhdisteellä on kuusi delokalisoitunutta π-elektronia, kuten esimerkiksi bentseenillä. Tällainen rakenne on hyvin stabiili.
Dieeni voi olla joko avoketjuinen tai syklinen eli rengasrakenteinen ja siihen voi olla kiinnittyneenä erilaisia substituentteja eli atomeja tai atomiryhmiä, jotka korvaavat vetyatomeja rakenteessa. Dieenin stereokemia on kuitenkin rajoittunut; jotta reaktio tapahtuisi, tulee dieenin olla s-cis-konformaatiossa. Esimerkiksi butadieeni esiintyy yleensä trans-konformaatiossa, joka on energeettisesti edullisempi kuin cis-konformaatio johtuen steerisestä esteestä. Tällöin kaksi kaksoissidosta ovat mahdollisimman kaukana toisistaan. Tässä tilassa butadieeni ei kuitenkaan voi reagoida dienofiilin kanssa. Kuitenkin butadieenin eri konformaatiot ovat tasapainossa ja muuntuvat nopeasti toisikseen. Tämän vuoksi butadieeni voi toimia dieeninä ja reagoida Diels–Alder-reaktion mekanismilla.


title: Diels–Alder-reaktio

text: Yksinkertaisen dieenin ja dienofiilin reaktio on usein saannoltaan vaatimaton. Tämän vuoksi dienofiilin rakenteeseen kuuluu usein elektroneja puoleensa vetäviä ryhmiä, jotka muodostavat konjugoidun systeemin alkeenin kaksoissidoksen kanssa. Hyvin reaktiivisia ovat dienofiilit, jotka sisältävät nitro-, syano, ja sulfonihapporyhmiä. Aktiivisia ovat myös esteri- ja ketorakenteita sisältävät yhdisteet ja α,β-tyydyttymättömät aldehydit.


title: Diels–Alder-reaktio

text:
Dienofiilien aktiivisuuteen voidaan vaikuttaa käyttämällä Lewis-happoja, kuten niobiumpentakloridia. Esimerkiksi syklopentadieeni ei reagoi sykloheksenonin kanssa huoneenlämpötilassa eikä myöskään paremman saannon antavassa -78 °C lämpötilassa, jolloin sivureaktio, syklopentadieenin dimerisoituminen, on vähäisempää. Sen sijaan käytettäessä Lewis-happoa, kuten alumiinikloridia tai niobiumpentakloridia reaktio tapahtuu. Alumiinikloridia käytettäessä muodostuu isomerien seos, kun taas niobiumpentakloridilla saadaan selektiivisesti vain yhtä isomeeria.
Diels–Alder-reaktio on stereospesifinen. Dienofiilin stereokemia on myös tuotteessa. Jos dienofiilissä on substituentteja trans-asemassa ovat ne trans-asemassa myös reaktiotuotteessa eli eri puolella rengasta. Vastaavasti, jos dienofiilin konformaatio on cis-konformaatio, on sama konformaatio myös tuotteessa. Tämä periaate pätee myös dieeneille.


title: Diels–Alder-reaktio

text: Yksi tunnetuimmista Diels–Alder-reaktioista on reaktio syklopentadieenin ja maleiinianhydridin välillä. Syntyvällä tuotteella on kaksi eri konformaatiomahdollisuutta: ekso- ja endo-isomeerit. Kuitenkin reaktiossa muodostuu vain endo-isomeeriä. Ekso-isomeeri olisi stabiilimpi, koska steerinen este on pienempi eli ekso-isomeeri on termodynaaminen tuote. Endo-isomeeri on kuitenkin vallitseva, koska se muodostuu ekso-tuotetta nopeammin ja on kineettinen tuote. Suurempi muodostumisnopeus johtuu karbonyyliryhmien ja dieenien välisistä vuorovaikutuksista.


title: Diels–Alder-reaktio

text: Lähes kaikissa Diels–Alder-reaktioissa endo-isomeeri on kineettinen tuote ja ekso-isomeeri termodynaaminen tuote.


title: Diels–Alder-reaktio

text: Diels–Alder-reaktiossa transitiotilan tuote on aromaattisen yhdisteen kaltainen. Tämä vaikuttaa substituenttien sijoittumiseen rengasrakenteessa. Jos dieenin hiilivetyketjun päässä on elektroneja luovuttava atomiryhmä ja dienofiili sisältää elektroneja puoleensa vetävän ryhmän ovat nämä substituentit tuotteessa orto-asemassa. Jos dieenin substituentti on hiilivetyketjun keskellä on tuote para-isomeeri.


title: Diels–Alder-reaktio

text: Diels–Alder-reaktion yhteydessä ei välttämättä tarvitse käyttää liuottimia. Jos liuottimia käytetään, ovat yleisimpiä hiilivedyt, jotka liuottavat hyvin orgaanisia yhdisteitä. Veden lisääminen orgaaniseen liuottimeen kiihdyttää reaktiota ja lisää selektiivisyyttä endo-isomeerin suuntaan. Tämä johtuu siitä, että veteen liukenemattomat orgaaniset lähtöaineet muodostavat pisaroita ja pisaroiden vuorovaikutukset veden kansa kokoavat ne yhteen, jolloin lähtöaineiden kohtaavat toisensa paremmin.


title: Diels–Alder-reaktio

text: Reaktiossa voidaan käyttää myös vesiliukoisia dieenejä, jotka sisältävät joko karboksyylihappo- tai protonoituneen aminoryhmän.


title: Diels–Alder-reaktio

text: Lewis-happoja voidaan käyttää reaktion katalyyttinä. Katalyyttinen toiminta perustuu siihen, että Lewis-happo sitoutuu dienofiilin elektroneja puoleensa vetävään ryhmään, jolloin dienofiilin LUMO:n energiataso madaltuu entisestään. Tällainen katalyysi voi myös parantaa reaktion regioselektiivisyyttä.


title: Diels–Alder-reaktio

text:
Dieeni ja dienofiili muodostavat sykloadditiotuotteen. Tämä tuote voi kuitenkin hajota korkeassa lämpötilassa, jolloin reaktiota kutsutaan retro-Diels–Alder-reaktioksi. Reaktiolla on synteettistä arvoa, koska alkuperäisestä Diels–Alder-reaktion tuotteesta voi näin muodostue uusia erilaisia dieenejä tai dienofiilejä. Alla olevassa esimerkissä kuumennetaan kinonin ja 1,3-sykloheksadieenin sykloadditiotuotetta, jolloin rakenteesta eliniminoituu eteeniä ja muodostuu antrakinoni.
Asymmetrisissä Diels–Alder-reaktiossa muodostuva tuote on ainoastaan yhtä enantiomeerista muotoa. Reaktio tapahtuu asymmetristen katalyyttien kuten imidatsolipohjaisten niin kutsuttujen MacMillan-katalyyttien avulla. Esimerkkinä sykloheksadieenin ja akroleiinin reaktio.
Kiraalisessa synteesissä voidaan käyttää myös kiraalisia apuaineita. Käyttämällä L-asparagiinihaposta johdettua kiraalista apuainetta syklopentadieenin ja akryylihapon välinen reaktio tuottaa yhdisteen, jolla on kolme kiraalista hiiliatomia. Tuote on pääasiassa endo-konformaatiossa ja sen enantioylimäärä on 54 %.


title: Thea Garrett

text: Thea Garrett (s. 15. maaliskuuta 1992 Tarxien) on maltalainen laulaja. Helmikuussa 2010 Garrett voitti Maltan kansallisen finaalin, jonka myötä hänet valittiin edustamaan maataan Eurovision laulukilpailuun 2010 kappaleella "My Dream". Esitys kuitenkin putosi jatkosta euroviisujen semifinaalissa, Maltan esitys keräsi 45 pistettä ja riitti sijalle 12 (4 pistettä Suomen Kuunkuiskaajien takana), eroa viimeisenä finaaliin päässeeseen Moldovaan oli eroa 7 pistettä.


title: Luettelo Rauman peruskouluista

text: Tämä on luettelo Rauman peruskouluista.


title: Luettelo Rauman peruskouluista

text: Koulut on jaettu ala- ja yläastemallin mukaan luokkiin 1-6 ja 7-9. Koulut on lueteltu aakkosjärjestyksessä. Lisäksi luettelossa on lueteltu erityisopetusta tarjoavat koulut. Koulun nimien perässä on koulun oppilasmäärät. Lakkautettujen koulujen osalta nimien perässä on lakkauttamisvuotta edeltänyt opiskelijamäärä sekä lakkauttamisvuosi.


title: Vilma Vuorio

text: Vilma Vuorio on suomalainen näyttelijä. Hän on näytellyt pääosaa, Sallaa, Mari Rantasilan elokuvassa "Pieniä eroja" (2002) sekä Sini Eerolaa televisiosarjassa "Tie Eedeniin".


title: Lauri Lassinpelto

text: Lauri Olavi Lassinpelto (11. elokuuta 1912 Sippola – 5. syyskuuta 1972 Jyväskylä) oli suomalainen rautatievirkailija ja kirjailija.


title: Lauri Lassinpelto

text: Lassinpelto kävi kansakoulun ja valmistui rautatieopistosta 1945. Hän toimi rautatievirkailijana 1944–1972 ja järjestelymestarina 1964–1972. Lassinpelto oli Keski-Suomen kirjailijoiden varapuheenjohtajana 1970-luvun alussa.


title: Lauri Lassinpelto

text: Lassinpellon romaani "Aatteen paimenpojat" kertoi rautatieläisten ammattiliiton toiminnasta 1950-luvulla. Romaani "Melkein ministeri" oli taas veijaritarina ay-pomosta.


title: HopLop

text: HopLop on vuonna 2005 perustettu lasten seikkailupuisto, joka toimii itsenäisenä ketjuna franchising-periaatteella.


title: HopLop

text: Vuonna 2018 HopLopilla on Suomessa 22 toimipistettä. HopLopin liikevaihto oli vuonna 2008 noin 3,1 miljoonaa euroa ja tulos noin 47 000 euroa.


title: HopLop

text: HopLop hakeutui yrityssaneeraukseen vuonna 2010.


title: HopLop

text: Vuodesta 2011 alkaen HopLop on toiminut kannattavasti, ja vuonna 2014 liikevaihto oli noin 8,4 miljoonaa euroa. Työntekijöitä vuonna 2014 oli 132.


title: HopLop

text: Lokakuussa 2015 sijoitusyhtiö Intera tuli enemmistöosakkaaksi HopLopiin. Yrityksen toimiva johto jatkoi yhtiössä ja jäi osakkaaksi merkittävin osuuksin. Vuonna 2017 HopLop osti Huimalan ja marras-joulukuussa 2017 Huimala uudistettiin HopLop-puistoksi. Uusimmat puistot ovat avattu Helsingin Roihupeltoon ja Konalaan. HopLop on toimialansa markkinajohtaja Suomessa.


title: HopLop

text: Vuonna 2017 "HopLop" ilmoitti laajentavansa yritystä Saksaan sen kuluttajarikkauden takia. Yrityksen siirtyminen Saksaan tapahtuu vuoden 2017 aikana.


title: HopLop

text: Seikkailupuistot ovat avoinna joka päivä klo 09-20.


title: Verneri Liinamaa

text: Verneri Antto Liinamaa (nimi vuoteen 1934 "Verner Lindgren"; 28. kesäkuuta 1898 Virrat – 5. kesäkuuta 1972 Raahe) oli suomalainen opettaja ja satukirjailija.


title: Verneri Liinamaa

text: Liinamaa kävi Jyväskylän seminaarin ja toimi kansakoulun opettajana Pudasjärven Livolla sekä vuodesta 1923 Raahen Lapaluodossa. Liinamaa avusti lastenlehti Pääskystä ja hän kirjoitti nimimerkillä "Päivänpoika" myös Oulussa ilmestyviin Kalevaan ja Nyyrikkiin. Liinamaa suomensi myös englannin kielestä muun muassa Oscar Wilden runoja.


title: Valkjärven kirkko

text: Valkjärven kirkko oli Valkjärven luterilaisen seurakunnan kirkko. Se sijaitsi Karjalankannaksella entisen Valkjärven kunnan kirkonkylässä Vunnukkalassa Valkjärven pohjoisrannalla olevalla Kirkkoniemellä. Kirkko valmistui vuonna 1922 ja tuhoutui 1954.


title: Valkjärven kirkko

text: Valkjärven kirkko oli arkkitehti Ilmari Launiksen suunnittelema puukirkko ja Valkjärven seurakunnan viides kirkko. Edellinen kirkko oli palanut Suomen sisällissodassa 2. huhtikuuta 1918. Uuden kirkon suunnittelu alkoi välittömästi vuonna 1918. Arkkitehti Josef Stenbäck suunnitteli Valkjärvelle kirkon, jota ei kuitenkaan toteutettu, vaan loppuvuodesta 1918 tilattiin piirustukset arkkitehti Ilmari Launikselta. Kirkon koosta tuli kuitenkin erimielisyyksiä, ja niinpä Launikselta piti tilata vielä toiset piirustukset, ennen kuin rakentaminen voitiin aloittaa. Kirkko vihittiin käyttöön 22. lokakuuta 1922 hiemen keskeneräisenä, sillä vihkiäisissä ei ollut alttaritaulua ja sisäseinien lautavuoraus puuttui. Kirkon ulkoseinät oli maalattu keltamullalla.


title: Valkjärven kirkko

text: Valkjärven kirkko oli puusta rakennettu päätytornillinen pitkäkirkko. Kirkko oli kolmilaivainen, joista keskilaivan katto oli sivulaivoja korkeammalla. Kirkon kummallakin sivulla oli sivulaivojen seinissä neljä korkeaa ja neljään osaan jakautuvaa suurta ikkunaa. Sivulaivojen yläpuolella keskilaivan yläosassa oli molemmilla sivuilla neljä pyöreää ikkunaa. Lisäksi keskilaivan katossa oli vielä kummallakin puolella kaksi kolmionmuotoista kattoikkunaa. Kirkon massiivinen torni ulkoni lähes kokonaan runkohuoneesta. Torni oli nelikulmainen kahdeksankulmaiselle kellotasanteelle asti. Kellotornin katto kapeni ylöspäin ja päättyi lanterniiniin, jonka yläpuolella kohosi risti. Kirkon pääsisäänkäynti sijaitsi kellotornin alaosassa ja sivusisäänkäynnit molempien sivulaivojen tornin puoleisissa päissä. Sisäänkäyntien yläpuolella oli pylväiden kannattamat klassiset päätykolmiot.


title: Valkjärven kirkko

text: Kirkkosali oli kolmilaivainen, jonka laivoja erottivat kaksi pylväsriviä. Kirkkosalin sivuilla ja takaosassa oli lehterit. Urkuparvi sijaitsi kirkkosalin takaosassa ja urut olivat Kangasalan urkutehtaan valmistamat. Kirkkosalin katto oli tasainen. Kirkon sisäosat oli maalattu siniharmaaksi ja kirkkosalissa oli myös runsaasti koristemaalauksia. Kirkkoon asenettiin rakentamisen yhteydessä keskuslämmitys. Alttaritaulun oli maalannut taiteilija Toivo Tuhkanen, ja sen aiheena oli ”Jeesus ristillä”. Alttarin yläpuolella oli päätykolmio ja alttarin sivuilla pylväsparit. Kirkon torniin hankittiin kaksi kelloa.


title: Valkjärven kirkko

text: Valkjärven kirkko säilyi talvisodassa (1939-1940), mutta sen irtaimistoa ei ehditty juurikaan evakuoida. Talvisodan jälkeen venäläiset olivat poistaneet kirkosta alttarin, urut, kattokruunut, osan penkeistä, ja kirkkoa oli käytetty elokuvateatterina. Suomen vallattua luovutetut alueet takaisin 1941 valkjärveläiset palasivat kotiseudulleen. Kirkon tornin ylinosa oli tuhoutunut sotatoimissa tai neuvostovallan aikana. Ensimmäinen jumalanpalvelus tuhotussa kirkkosalissa pidettiin adventtisunnuntaina 1941. Valkjärveläiset kunnostivat kirkkonsa vuonna 1942, ja se jäi ehjänä Neuvostoliitolle, kun Valkjärvi oli evakuoitava uudelleen 1944. Jatkosodan jälkeen kirkko oli ollut koulutuskeskuksen käytössä, mutta se tuhoutui tulipalossa vuonna 1954.


title: Valkjärven kirkko

text: Neuvostoliiton hajoamisen jälkeen valkjärveläiset pääsivät vierailemaan kotiseudulleen. Kirkosta oli jäljellä vain kivijalka. Valkjärveläiset sopivat paikallisviranomaisten kanssa kirkonmäen siistimisestä. Kirkon kivijalan sisältä poistettiin puusto ja kivijalan sisäpuoli täytettiin soralla. Venäläiset asukkaat olivat löytäneen toisen Valkjärven kirkonkelloista kielettömänä järven pohjasta. Kellolle hankittiin uusi kieli ja sitä varten rakennettiin avonainen tapuli kirkon raunioiden viereen. Tapuli vihittiin käyttöön 11. kesäkuuta 1994 pidetyssä kenttäjumalanpalveluksessa ja samassa tilaisuudessa paljastettiin kirkon pääportaiden viereen pystytetty graniittinen kirkon muistokivi.


title: Vilho Puttonen

text: Vilho (Ville) Puttonen (7. huhtikuuta 1906 Rautalampi – 13. tammikuuta 1971 Helsinki) oli suomalainen filosofian tohtori, rehtori ja kirjailija.


title: Vilho Puttonen

text: Puttosen vanhemmat olivat maanviljelijä Vilho Puttonen ja Olga Liimatainen. Hän pääsi ylioppilaaksi Jyväskylän lyseosta 1926 ja valmistui filosofian tohtoriksi Helsingin yliopistosta 1943.


title: Vilho Puttonen

text: Puttonen toimi Jyväskylän lyseon rehtorina 1944–1954. Hän kirjoitti saksan kielen oppikirjojen ohella jyväskyläläisen Mieskuoro Sirkkojen historiikin sekä salapoliisiromaanin "Elokuun murha" salanimellä "V. Laikko".


title: Hamniganit

text: Hamniganit ovat mongolilaista hamniganin kieltä puhuva etninen ryhmä Mongoliassa, Venäjällä ja Kiinassa. Mongolian ja Kiinan hamniganeista suurin osa puhuu myös evenkin kielen hamniganin murretta. Ryhmän nimityksen uskotaan perustuvan tunguusikielten ”vuoristolaisia” tarkoittavaan sanaan. Burjaatin kielessä sana "hamnigan" tarkoittaa evenkejä.


title: Hamniganit

text: Mongoliassa hamniganit asuvat Hentiin ja Dornodin aimakeissa, Venäjällä Onon-joen varrella Taka-Baikalian aluepiirin Kyran, Akšan, Karymskojen, Šilkan ja Ononin piireissä sekä Agan Burjatiassa, Kiinassa Sisä-Mongolian autonomisen piirin Hulunbuirin alueella. Mongoliassa heitä arvioidaan olevan 15 000, Venäjällä 2 000 ja Kiinassa 1 500 henkeä. Venäjällä hamniganeja pidetään burjaatteina ja Mongoliassa mongoleina. Kiinan puolella hamniganit lasketaan virallisesti osaksi evenkkejä.


title: Hamniganit

text: Hamniganien esi-isiä ovat evenkit. Viimeistään 1600-luvulla he alkoivat muuttaa pieninä ryhminä Taka-Baikalian pohjoisosista Selengan ja Ononin jokilaaksoihin, missä he osittain sulautuivat burjaateihin ja muihin mongoliheimoihin. 1600–1700-luvuilla hamniganit viettivät naapureidensa kanssa nomadielämää Mongolian sisäosien sekä Šilka ja Argun -jokien välillä. Vuonna 1654 venäläiset perustivat Nertšinskin linnoituksen, josta tuli alueen hallinnollinen keskus. Venäläiset tunsivat alueen alun perin Dauriana tai daguurien maana. Hamniganeja he kutsuivat alun perin Nertšinskin tunguuseiksi. Hamniganit päätyivät Venäjän vallan alaisuuteen heidän tuolloisen johtajansa Gantimurin (Gantumur) kautta. Gantimurin sittemmin venäläistyneet jälkeläiset toimivat hamniganien päälliköinä aina Neuvostoliiton aikoihin saakka. 1600- ja 1900-luvun alun välillä hamniganit elivät Venäjän etupiirissä ja heillä oli kiinteät yhteydet Taka-Baikalian kasakoihin ja burjaatteihin. Tuntematon määrä hamniganeja asui myös Mongolian puolella rajaa nykyisen Hentiin aimagin alueella. Venäjän sisällissodan jälkeen huomattava osa hamniganeista ylitti Argunjoen yhdessä joidenkin kasakoiden ja burjaattien kanssa. He asettuivat niin sanotulle kolmen joen alueelle nykyisessä Hulunbuirissa Kiinassa, jossa heidän jälkeläisiään on edelleen.


title: Hamniganit

text: Perinteisiä elinkeinoja ovat karjanhoito, erityisesti hevosten kasvatus, maanviljely ja metsästys. Elinkeinonsa perusteella hamniganeja on nimitetty myös ”hevostunguuseiksi”.


title: Kaupunginlaki

text: Kaupunginlaki on historiallinen, yhtä tai useampaa kaupunkia varten luotu oikeusohje. Jo Rooman valtakunnassa oli kaupunkeja koskeva 12 taulun laki, mutta erityisesti kaupunginlakeja syntyi keskiajalla, jolloin kaupungit olivat maaseudusta eriytyneitä oikeuspiirejä.


title: Kaupunginlaki

text: Ruotsissa syntyi kaupunginlakeja 1200-luvulla, jolloin maaseudulla käytettiin maakuntalakeja. Vanhin kaupunginlaki oli Tukholmaa varten luotu Bjärköalaki () ja muita tunnettuja olivat Visbyn kaupunginlaki ja Söderköpingsrätten. Kaikkia Ruotsin kaupunkeja varten laadittu Maunu Eerikinpojan kaupunginlaki valmistui luultavasti 1349. Se oli voimassa vuoden 1734 lakiin saakka.


title: Junkot

text: Junkot ("Junco") on sirkkulien heimoon kuuluva varpuslintusuku. Junkkojen sukuun kuuluu BirdLifen mukaan kolme lajia.


title: Naurava kulkuri

text: Naurava kulkuri voi tarkoittaa muun muassa seuraavia:


title: Säterivapaus

text: Säterivapaus oli Ruotsin kuningas Eerik XIV:n 1562 myöntämä verovapaus aatelisille ilman vastapalvelukseksi vaadittua ratsupalvelusta. Aluksi aatelisto sai verovapauden vain asumilleen tiloille, mutta myöhemmin verovapautta laajennettiin joihinkin muihinkin aatelisten omistamiin tiloihin. Kaarle XI peruutti säterivapauden isossa reduktiossa 1680-luvulla.


title: Satellite (kappale)

text: ”Satellite” on saksalaisen Lena Meyer-Landrutin kappale, jolla Saksa voitti vuoden 2010 Eurovision laulukilpailun.


title: Satellite (kappale)

text: Kappale on tanskalaisen John Gordonin ja yhdysvaltalaisen Julie Frostin kirjoittama. Se kirjoitettiin kilpailua varten ja valittiin yli 300 lauluista maan karsinnan finaaliin. Finaalissa kappaleen esitti kaksi artistia: Jennifer Braun balladina ja Lena Meyer-Landrut nopeampana versiona. Katsojat äänestivät Lena Meyer-Landrutin version puolesta.


title: Satellite (kappale)

text: Kappaleen sanat käsittelevät todella epätoivoista naista, joka taistelee poikaystävänsä rakkaudesta, välittämättä siitä, miten poikaystävä kohtelee häntä.


title: Satellite (kappale)

text: Yöllä finaalivoiton jälkeen kappaleesta kuvattiin video, joka keskittyy laulajaan ja tämän tanssityyliin. Videon ensi-ilta oli 16. maaliskuuta.


title: Satellite (kappale)

text: Kappale julkaistiin 16. maaliskuuta 2010, ladattavana se oli jo saatavilla 13. maaliskuuta 2010. Se pääsi saman tien isojen saksalaisten latauslistojen (kuten iTunes ja Musicload) kärkeen. Kolmessa päivässä kappaletta ladattiin 40 000 kertaa ja se soitettiin 122 kertaa saksalaisilla radiokanavilla. Ensimmäisen myyntiviikon jälkeen "Satellite" sai kultaa, sillä sitä myytiin yli 150 000 kertaa. Yli 100 000 niistä olivat latauksia, jolla kappale teki uuden viikkoennätyksen.


title: Satellite (kappale)

text: Heinäkuussa 2010 kappaleesta julkaistiin myös suomenkielinen versio nimellä ”Kiertokuu”. Suomennoksen on tehnyt Tomi Suni ja sen esittää Charlotte Kero. ”Kiertokuu” on Keron esikoissingle.


title: Baikit

text: Baikit () on kylä Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella 350 kilometriä piirin keskuksesta Turasta lounaaseen. Asukkaita on 3 700 henkeä (vuonna 2009).


title: Baikit

text: Kylä on perustettu vuonna 1927. Vuoteen 2004 saakka se toimi Evenkian autonomiseen piirikuntaan kuuluneen Baikitin piirin keskuksena.


title: Baikit

text: Asukkaista noin 13 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii taidekoulu, lasten luomistyön keskus, nuorison kulttuurikeskus, Internet-kahvila, kotiseutumuseo ja piirisairaala.


title: Baikit

text: Baikitista on säännöllistä lentoliikennettä Krasnojarskiin, Turaan ja piirin muihin asutuksiin.


title: J-P Pirinen

text: Juha-Pekka "J-P" Pirinen (s. 1980) on kouvolalainen ammattitaikuri ja stand up -koomikko. Pirinen on työskennellyt päätoimisena taikurina vuodesta 2006 lähtien. Hän kiertää Suomea kahden eri "hahmon" voimin: taikuri-koomikko J-P Pirinen, sekä lastentaikuri JiiPee. Pirinen on myös ainut suomalainen taikuri, joka kiertää stand up -klubeilla esiintymässä niin koomikkona kuin taikurinakin.


title: J-P Pirinen

text: Pirinen on vieraillut myös monissa TV-ohjelmissa Suomen pääkanavilla kuten "Ne Salmiset" (MTV3), "Buusteri" (Nelonen) ja "Hiki" (TV2).


title: J-P Pirinen

text: J-P Pirinen on myös Mökkitaikurit Ry:n perustajajäsen.


title: Vanavara

text: Vanavara () on kylä Krasnojarskin aluepiirin Evenkian piirissä Venäjällä. Se sijaitsee piirin eteläosassa Podkamennaja Tunguskaan laskevan Vanavarka-joen suussa. Asukkaita on 3 400 henkeä (vuonna 2009).


title: Vanavara

text: Paikkakunta on syntynyt 1900-luvun alussa. Vuoteen 2004 saakka se toimi Evenkian autonomiseen piirikuntaan kuuluneen Tunguskan–Tšunjan piirin keskuksena.


title: Vanavara

text: Asukkaista noin 8 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii kolme lastentarhaa, keskikoulu, kerhotalo, kirjasto, kuntoutuskeskus, vanhainkoti ja piirisairaala.


title: Vanavara

text: Vanavarasta on säännöllistä lentoliikennettä Krasnojarskiin, Turaan ja piirin muihin asutuksiin.


title: Danny Mwanga

text: Jean-Marie Daniel ”Danny” Mwanga (s. 17. heinäkuuta 1991 Kinshasa, Zaire) on kinshasankongolainen jalkapalloilija, pelipaikaltaan hyökkääjä. Hän edustaa Major League Soccerin Colorado Rapidsia. Mwanga oli ykkösvaraus vuoden 2010 MLS SuperDraft -varaustilaisuudessa.


title: Danny Mwanga

text: Mwangan isä, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimmäisessä Kongon sodassa vuonna 1997. Sodan seurauksena myös hänen äitinsä joutui pakenemaan maasta ja jättämään Mwangan ja hänen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi jälleen yhteen.


title: Danny Mwanga

text: Mwanga kävi Portlandin Jefferson High Schoolia ja pelasi jalkapalloa Westside Metrosin juniorijoukkueissa ennen yliopistouraansa Oregon State Universityssä. 29 ottelussa 18 maalia Oregon State Beaversille tehnyt Mwanga valittiin kaudella 2008 Pacific-10-konferenssin vuoden tulokkaaksi ja kaudella 2009 vuoden pelaajaksi.


title: Danny Mwanga

text: Mwanga herätti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa jälkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi hänet koko tilaisuuden ensimmäisenä. Ammattilaisdebyyttinsä Mwanga teki 25. maaliskuuta 2010 MLS-kauden avausottelussa Seattle Soundersiä vastaan. Mwanga aloitti kauden vaihtopelaajana, mutta touko–kesäkuussa maali kolmessa peräkkäisessä esiintymisessä nosti hänet avauskokoonpanon pelaajaksi. Koko kauden aikana hän teki seitsemän maalia, mikä oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille.


title: Danny Mwanga

text: Kesken kauden 2012 Mwanga siirtyi Portland Timbersiin ja kauden 2013 kynnyksellä edelleen Colorado Rapidsiin.


title: Transnainen

text: Transnainen on nainen, joka syntymässä on määritelty mieheksi sukuelimiensä perusteella. Transsukupuolisen ihmisen kokemus omasta sukupuolestaan ei siis vastaa hänen syntymässä määriteltyä sukupuoltaan. Transsukupuolinen voi haluta korjauttaa kehonsa ja anatomiansa vastaamaan naistyypillisiä piirteitä. Transnaisesta käytetään joskus englanninkielistä lyhennettä "MTF" ("male to female", ).


title: Transnainen

text: Suomessa julkinen terveydenhuolto tarjoaa transnaisille hormonaaliset, kirurgiset ja muunlaiset hoidot, jotka tähtäävät muuttamaan henkilön biologian, anatomian ja ulkonäön tyypillisen naiselliseksi. Myös nimi ja henkilöturvatunnus, sekä monet viralliset asiakirjat tai todistukset joissa nämä ilmenevät, voidaan muuttaa.


title: Transnainen

text: Hoitojen saamiseksi julkisen terveydenhuollon kautta on potilaan saatava transsukupuolisuus-diagnoosi. Se on Suomessa mahdollista saada kahdelta erinäiseltä psykiatreista, psykologeista ja hoitajista koostuvalta trans-tutkimusyksiköltä. Tutkimusjakso kestää useimmiten noin vuoden, mutta kesto on vaihdellut puolesta vuodesta peräti viiteen vuoteen.


title: Transnainen

text: Iällä ja perimällä on vaihteleva vaikutus hoitojen lopputulokseen. Koska hormonilääkitys käytännössä kääntää henkilön kehityssuunnan miehisestä naiselliseksi, on naisellinen lopputulos helpommin saavutettavissa nuorille, joille ei ole vielä kehittynyt vahvoja miehisiä piirteitä. Toisaalta monella on keski-ikäisenäkin hyvät lähtökohdat, kun taas toisille vahvat miehiset piirteet ovat kehittyneet jo teini-iässä.


title: Transnainen

text: Ulkomuodoltaan erittäin maskuliinista transnaista ei yleensä auta pelkkä hormonilääkitys. Siinä tapauksessa saatetaan tarvita esimerkiksi kasvoluuston kirurgista korjausta, laserepilaatiota kehon karvoituksen poistoon, äänihuulileikkausta, aataminomenan höyläystä, rintaimplantteja tai rasvansiirtoja, jotta saavutettaisiin tyydyttävä, potilaan kannalta hyväksyttävä lopputulos.


title: Transnainen

text: Tilanne voi olla sama myös reilusti keski-iän ylittäneillä, vasta hoidot aloittaneilla transnaisilla. Heillä hormoneiden toimintaa hankaloittaa hidastunut aineenvaihdunta, mutta kirurgiakin voi olla mahdoton vaihtoehto iän vuoksi.


title: Transnainen

text: Suomessa, kuten useimmissa Euroopan maissa, voidaan alaikäiselle, diagnosoidulle transsukupuoliselle aloittaa lääkitys, joka viivästyttää murrosikää ja miestyypillisten piirteiden kehittymistä. Täysi-ikäisenä potilas - mikäli hänen kokemuksensa omasta sukupuolestaan on säilynyt ennallaan - voi aloittaa hormonilääkityksen, joka aiheuttaa naistyypillisen murrosiän. Näin ollen kasvot ja vartalo jäävät siropiirteisiksi, karvat jäävät kasvamatta, ääni ei madallu, aataminomenaa ei tule, rinnat kasvavat ja naistyypilliset rasvakeskittymät pääsevät muodostumaan paremmin.


title: Transnainen

text: Pysyviä kirurgisia toimenpiteitä tehdään hyvin harvoin alaikäisille. Sellainen toimenpide on esimerkiksi vaginoplastia, jossa sukuelimistä muotoillaan vulva ja emätin. Kuuluisana poikkeuksena saksalainen Kim Petras sai kyseisen leikkauksen 16-vuotiaana. Hän ilmaisi olevansa tyttö 2-vuotiaasta asti ja pääsi aloittamaan lääkehoidot 12-vuotiaana.


title: Transnainen

text: Tarvittavien hoitojen määrä vaihtelee. Kun yksi potilas voi saavuttaa riittävän lopputuloksen pelkällä lääkehoidolla ja sopeutuu yhteiskuntaan naisena, niin toinen potilas saatetaan ulkoiselta olemukseltaan edelleen tulkita mieheksi tai transsukupuoliseksi, joka todennäköisesti aiheuttaa hänelle sosiaalista haittaa, syrjintää ja henkistä kärsimystä.


title: Transnainen

text:
Jälkimmäinen potilas saattaa tarvita kalliita kirurgisia sekä muunlaisia lisähoitoja poistaakseen miestyypillisiä ominaisuuksia, mutta julkinen terveydenhuolto ei yleensä kustanna näitä. Sukupuolenkorjauksen onnistuminen tällaisella henkilöllä riippuu täten hänen varallisuudestaan.
Transihmiset pitävät eroa sosiaalisesti ja hoitojen kannalta epätasa-arvoisena.


title: Transnainen

text: Lähipiirin ja työyhteisön suhtautumisella on myös suuri tärkeys; etenkin nuorten henkisen hyvinvoinnin ja hoitojen onnistumisen kannalta on merkittävää se, onko heillä vanhempiensa henkinen ja taloudellinen tuki.


title: Transmies

text: Transmies on mies, joka syntymässä on määritelty naiseksi sukuelimiensä perusteella.Transsukupuolisen ihmisen sukupuoli ei siis vastaa hänen syntymässä määriteltyä sukupuoltaan. Transmies voi korjauttaa kehonsa ja anatomiansa vastaamaan kokemaansa sukupuolta. Transmiehestä käytetään joskus englannin kielessä lyhennettä "FTM" ("female to male", ).


title: Transmies

text: Transsukupuolisuus on ristiriita mielen ja kehon sukupuoliominaisuuksien välillä. Transsukupuolisten kokemusten tasot vaihtelevat. Esimerkiksi transmiehen henkinen kärsimys voi johtua siitä, että miehinen sukupuoli-identiteetti, sukupuoleen sidotut vaistot ja usein myös seksuaalisuus eivät vastaa omaa naistyypillistä kehoa, eikä hän siten fyysisesti tai henkisesti kykene tai uskalla ilmaista sukupuoltaan tai vaistojaan.


title: Transmies

text: Transmiehen kärsimys saattaa johtua myös sosiaalisesta ristiriidasta, eli siitä, että henkilö ilmaisee yhtä sukupuolta, miestä, kun muut ihmiset saattavat tulkita hänet ulkomuotonsa puolesta toiseksi sukupuoleksi, naiseksi. Etenkin transsukupuolisen pojan itsetunto voi vahingoittua pitkäaikaisesti, jos hänet jatkuvasti pakotetaan vasten tahtoaan tytön rooliin niin leikeissä, vaatevalinnoissa, koulun toiminnassa kuten muuallakin.


title: Transmies

text: Transmiehiä hoidetaan korjaamalla keho vastaamaan oikeaa sukupuolta. Koska ilmiön arvioidaan johtuvan aivojen biologiasta, ei länsimaissa yleisesti enää pyritä kumoamaan potilaan sukupuolikokemusta tai halua kehollisiin muutoksiin psykiatrisilla hoidoilla.


title: Transmies

text: Suomessa julkinen terveydenhuolto tarjoaa transmiehille hormonaaliset, kirurgiset ja muunlaiset hoidot, jotka tähtäävät muuttamaan henkilön biologian, anatomian ja ulkonäön miehiseksi. Myös nimi ja henkilöturvatunnus, sekä monet viralliset asiakirjat tai todistukset joissa nämä ilmenevät, voidaan muuttaa.


title: Transmies

text: Hoitojen saamiseksi julkisen terveydenhuollon kautta on potilaan saatava transsukupuolisuus-diagnoosi. Se on Suomessa mahdollista saada kahdelta erinäiseltä psykiatreista, psykologeista ja hoitajista koostuvalta trans-tutkimusyksiköltä. Tutkimusjakso kestää useimmiten noin vuoden, mutta kesto voi vaihdella puolesta vuodesta peräti viiteen vuoteen. Sukupuolen korjaamisen vaikeutta Suomessa on kritisoitu ihmis- ja perusoikeuksien vastaiseksi.


title: Transmies

text: Iällä ja perimällä on vaihteleva vaikutus hoitojen lopputulokseen. Koska hormonilääkitys käytännössä kääntää henkilön kehityssuunnan naisellisesta miehiseksi, on miehinen lopputulos helpommin saavutettavissa nuorille, joille ei ole vielä kehittynyt vahvoja naisellisia piirteitä. Toisaalta monella on keski-ikäisenäkin hyvät lähtökohdat, kun taas toisille vahvat naiselliset piirteet ovat kehittyneet jo teini-iässä.


title: Transmies

text: Osa transmiehistä tarvitsee myös esimerkiksi kasvoluuston kirurgista korjausta, rintojenpoistoa, tai vartalon kirurgiaa, jotta saavutettaisiin tyydyttävä, potilaan kannalta hyväksyttävä lopputulos.


title: Transmies

text: Tilanne voi olla sama myös reilusti keski-iän ylittäneillä, vasta hoidot aloittaneilla transmiehillä. Heillä hormoneiden toimintaa hankaloittaa hidastunut aineenvaihdunta, mutta kirurgiakin voi olla mahdoton vaihtoehto iän vuoksi.


title: Transmies

text: Miestyypillisten sukuelinten rakentaminen kirurgisesti on vaikeaa, mutta mahdollista. Monet transmiehet eivät kuitenkaan tunne tarvetta korjata sukuelimiään.


title: Transmies

text: Suomessa, kuten useimmissa Euroopan maissa, voidaan alaikäiselle, diagnosoidulle transsukupuoliselle aloittaa lääkitys, joka viivästyttää murrosikää ja naisellisten piirteiden kehittymistä. Täysi-ikäisenä potilas – mikäli hänen kokemuksensa omasta sukupuolestaan on säilynyt ennallaan – voi aloittaa hormonilääkityksen, joka aiheuttaa pojan murrosiän. Näin ollen kasvot ja vartalo muuttuvat, karvoitus kasvaa, ääni madaltuu ja rinnat eivät kasva.


title: Transmies

text: Tarvittavien hoitojen määrä vaihtelee. Kun yksi potilas voi saavuttaa riittävän lopputuloksen pelkällä lääkehoidolla ja sopeutuu yhteiskuntaan miehenä, niin toinen potilas saatetaan ulkoiselta olemukseltaan edelleen tulkita naiseksi tai transsukupuoliseksi, joka todennäköisesti aiheuttaa hänelle sosiaalista haittaa, syrjintää ja henkistä kärsimystä.


title: Transmies

text:
Jälkimmäinen potilas saattaa tarvita kalliita kirurgisia sekä muunlaisia lisähoitoja poistaakseen naistyypillisiä ominaisuuksia, mutta julkinen terveydenhuolto ei yleensä kustanna näitä. Sukupuolenkorjauksen onnistuminen tällaisella henkilöllä riippuu täten hänen varallisuudestaan.
Transihmiset pitävät eroa sosiaalisesti ja hoitojen kannalta epätasa-arvoisena.


title: Transmies


title: Miente

text: "Miente" on Enrique Iglesiaksen toiselta studioalbumilta Vivir julkaistu single. Sen on kirjoittanut ja tuottanut Rafael Pérez-Botija. Laulu menestyi hyvin, ollen "Billboard Hot Latin Tracks" -listan sijalla viisi ensimmäisellä listaviikollaan ja nousten sijalle yksi heti seuraavalla viikolla.


title: Paradox (albumi)

text: Paradox on John Kay & Steppenwolf -yhtyeen albumi vuodelta 1982. Alun perin se julkaistiin vain Kanadassa ja Australiassa.


title: Ohjaskelkkailu olympialaisissa

text: Ohjaskelkkailu on ollut talviolympialaisten kilpailuohjelmassa vuoden 1964 talviolympialaisista lähtien, jolloin lajeina olivat miesten yksin- ja parikelkkailu ja naisten yksinkelkkailu. Samat kilpailulajit ovat olleet kaikissa talviolympialaisissa, joissa ohjaskelkkailu on ollut mukana. Vuoden 2014 talviolympialaisissa ohjelmaan lisättiin joukkuekelkkailu sekajoukkuein. Menestynein maa olympialaisten ohjaskelkkailussa on Saksa.


title: Joe Jackson

text: Joe Jackson tai Joseph Jackson voivat viitata seuraaviin henkilöihin:


title: Rock & Roll Rebels

text: Rock & Roll Rebels on John Kayn & Steppenwolfin studioalbumi vuodelta 1987. Se julkaistiin uudelleenmiksattuna ja hieman erilaisella kappalelistalla varustettuna vuonna 1996 nimellä "Feed The Fire" (Winter Harvest Records).


title: Maahockey kesäolympialaisissa 1984

text: Maahockey oli Los Anglesin olympialaisissa 1984 viidettätoista kertaa olympiakisoissa. Naisten turnaus pelattiin toisen kerran.


title: The Jacksons (televisiosarja)

text: The Jacksons oli yhdysvaltalainen varietee-show, jonka pääosissa nähtiin Jacksonin perheen sisarukset, lukuun ottamatta Jermaine Jacksonia, joka jäi Motown Recordsille, kun The Jackson 5 -yhtye siirtyi CBS Recordsille vuonna 1975. Kuten The Jackson 5 -yhtyeessä, Michael Jackson toimi shown pääesiintyjänä niin laulu kuin tanssiesityksissä.CBS alkoi esittämään showta keskiviikkoiltaisin kesäkuusta 1976 lähtien ja se jatkui maaliskuulle 1977 saakka.


title: Bosnia-Hertsegovinan jääkiekkoliitto

text: Bosnia-Hertsegovinan jääkiekkoliitto on Bosnia-Hertsegovinassa jääkiekkoa hallitseva järjestö. Liitto myös ylläpitää Bosnia-Hertsegovinan jääkiekkomaajoukkuetta ja jääkiekkoliigaa.


Kansainvälinen soveltavan estetiikan instituutti (KSEI) on Helsingin yliopiston yhteydessä Lahden yliopistokampuksella toimiva instituutti, jonka toiminta painottuu erityisesti ympäristöestetiikkaan sekä muuhun humanistiseen ympäristötutkimukseen.


title: Kansainvälinen soveltavan estetiikan instituutti

text: KSEI:n toimialoja ovat tutkiminen, kouluttaminen sekä alan kirjallisuuden julkaiseminen. Instituutti järjestää sekä kotimaisia että kansainvälisiä seminaareja. Vuodesta 1995 järjestetty kansainvälinen soveltavan estetiikan kesäkoulusarja vuorottelee vuosittain vuonna 2005 alkaneen ympäristöestetiikan syysseminaarien sarjan kanssa. KSEI:n neuvottelukunnan puheenjohtajana toimii professori Arto Haapala. Kansainvälisen yhteistyön kehittämiseksi KSEI:llä on Kansainvälinen neuvottelutoimikunta, IAB, jonka puheenjohtajana toimii emeritusprofessori Arnold Berleant.


text: Helsingin yliopisto, Lahden kaupunki, Suomen Estetiikan Seura ja Päijät-Hämeen korkeakouluyhdistys ry (nykyinen Päijät-Hämeen kesäyliopistoyhdistys ry) perustivat KSEI:n kannatusyhdistys ry:n vuonna 1993. Yhdistyksen tarkoituksena oli edistää soveltavan estetiikan julkaisutoimintaa, koulutusta ja tieteellistä tutkimusta sekä toimia kansainvälisen soveltavan estetiikan koulutus- ja tutkimuslaitoksen (KSEI) kehittämiseksi.


text: Vuoden 2008 alussa KSEI:stä tuli osa Helsingin yliopiston Taiteiden tutkimuksen laitosta estetiikan oppiaineen Lahden yksikkönä. Samalla KSEI liittyi Lahden yliopistokeskukseen.


text: Vuoden 2010 alusta KSEI liitettiin Helsingin yliopiston Koulutus- ja kehittämiskeskus Palmeniaan. Vuonna 2014 KSEI liitettiin Helsingin yliopiston silloiseen Filosofian, historian, kulttuurin ja taiteiden tutkimuksen laitokseen.


title: Suomen kallioperä

text: Suomen kallioperä on osa Fennoskandian kilpeä, joka puolestaan on osa laajempaa peruskallioaluetta, josta käytetään nimitystä Fennosarmantian kratoni. Se ulottuu maanpintaan asti vain Suomessa ja Ukrainassa, muualla sen päällä on nuorempia sedimenttikivilajien kerroksia.


title: Suomen kallioperä

text: Suomen kallioperä on hyvin vanhaa, suurin osa siitä on muodostunut arkeeisen ja proterotsooisen aionin aikana. Arkeeista kallioperää tavataan Itä- ja Pohjois-Suomessa, kun taas Etelä- ja Keski-Suomen kallioperä koostuu pääasiassa proterotsooisista kivilajeista. Sen lisäksi, että Suomen kallioperä on hyvin vanhaa, se on myös hyvin paksua. Paksuimmillaan se on Keski-Suomessa, jossa kallioperä on jopa 65 kilometriä paksu. Yli puolet Suomen kallioperästä koostuu graniittisista kivilajeista. Myös migmatiitteja esiintyy Suomen kallioperässä melko paljon, mutta erilaiset emäksiset kivet, liuskeet, kvartsiitit ja kalkkikivet ovat harvinaisempia. Kaikkialla Suomessa tavataan kallioperässä erilaisia siirros- ja ruhjevyöhykkeitä, joita pitkin on tapahtunut kalliolohkojen liikkeitä.


title: Suomen kallioperä

text: Suomen kallioperä on suurimmaksi osaksi hyvin vanhaa, ja vain melko pieni osa siitä on 1800 miljoonaa vuotta nuorempaa. Suomen kallioperän yleispiirteet ovat muodostuneet arkeeisena aikana 2800–2700 miljoonaa vuotta sitten ja proterotsooisena aikana 1900–1800 miljoonaa vuotta sitten.


title: Suomen kallioperä

text: Suomen vanhimmat kivet ovat 3100 miljoonan vuoden ikäisiä. Kuitenkin suurin osa arkeeisena aikana muodostuneista kivistä on 2800–2700 miljoonan vuoden ikäisiä. Tänä aikana muodostuivat Itä-Suomen ja Lapin arkeeiset alueet. Nämä alueet koostuvat pääasiassa erilaisista granitoideista ja niin sanotuista vihreäkivivyöhykkeistä.


title: Suomen kallioperä

text: Arkeeisen ajan tapahtumien jälkeen Suomen kallioperän kehityksessä seurasi pitkä hiljainen jakso. Seuraavat Suomen kallioperän merkittävimmät mullistukset tapahtuivat varhaisproterotsooisen maailmankauden aikana. Tuolloin, noin 1900–1800 miljoonaa vuotta sitten tapahtui niin sanottu Svekofenninen orogenia, jossa muodostui suurin osa Suomen etelä- ja keskiosien kivilajeista.


title: Suomen kallioperä

text: Svekofenniset kivilajit ovat alun perin olleet erilaisia vulkaniitteja ja sedimenttejä. Svekofennisessä orogeniassa nämä kivet joutuivat metamorfoosin kohteeksi. Metamorfoosissa kivet muuttuivat erilaisiksi liuskeiksi, gneisseiksi ja migmatiiteiksi. Niitä alueita, joilla tämäntyyppiset kivilajit ovat vallitsevia, kutsutaan Svekofennisiksi liuskealueiksi, joista esimerkiksi Tampereen liuskealue on ollut aktiivisen tutkimuksen kohteena jo 1800-luvun lopulta alkaen.


title: Suomen kallioperä

text: Liuskealueiden lisäksi Svekofennisen orogenian yhteydessä muodostui paljon erilaisia graniittisia syväkiviä. Graniittien lisäksi muodostui myös vähäisiä määriä mafisia syväkiviä, kuten gabroja.


title: Suomen kallioperä

text: Nämä syväkivet jaetaan neljään luokkaan sen mukaan, mikä niiden syntyajankohta on suhteessa svekofennisen orogenian vaiheisiin. Nämä luokat ovat: syn-, myöhäis-, post- ja anorogeeninen. Synorogeeninen tarkoittaa sellaisia kiviä, jotka ovat muodostuneet orogenian eli vuorijonopoimutuksen voimakkaimman vaiheen aikana, myöhäisorogeeniset kivet taas ovat muodostuneet kun orogeniaan liittyvät laattaliikunnot olivat jo laantumassa. Postorogeeniset kivet muodostuivat tektonisen toiminnan jo laannuttua; anorogeeniset kivet ovat puolestaan sellaisia, että ne eivät liity kyseessä olevaan orogeeniseen tapahtumaan millään tavalla.


title: Suomen kallioperä

text: Näistä graniittisista kivilajiyksiköistä huomionarvoisia ovat synorogeeninen Keski-Suomen granitoidikompleksi, myöhäisorogeeninen Turun–Sulkavan graniittivyöhyke ja Svekofenniseen orogeniaan liittymätön mutta suurin piirtein samanikäinen Keski-Lapin graniittikompleksi. Synorogeeniset graniitit ovat enimmäkseen 1890–1880 miljoonan vuoden ikäisiä. Myöhäisorogeeniset graniitit puolestaan ovat selvästi nuorempia, niiden ikä on noin 1840–1830 miljoonaa vuotta.


title: Suomen kallioperä

text: Kun Svekofennisen orogenian tektoninen aktiivisuus oli jo laantunut, purkautui 1800–1770 miljoonaa vuotta sitten vaipasta ylös kuoreen niin sanottuja postorogeenisia graniitteja. Nämä graniitit esiintyvät pieninä, rengasmaisina tai juonimaisina intruusioina Ahvenanmaan saaristossa, Mikkelissä ja Ruokolahdella.


title: Suomen kallioperä

text: Svekofennisen orogenian mullistusten jälkeen Suomen kallioperän kehityksessä seurasi pitkä rauhallinen jakso. Tämä jakso kuitenkin päättyi noin 1600 miljoonaa vuotta sitten, kun niin sanotut rapakivigraniitit muodostuivat. Rapakivigraniitit kuuluvat anorogeenisten granitoidien luokkaan, eli niiden syntyminen ei liittynyt mihinkään orogeniaan, eli toisin sanottuna niiden synty ei johtunut svekofennisesta orogeniasta.


title: Suomen kallioperä

text: Suomessa rapakiviä esiintyy laajoina syväkivimassoina eli plutoneina. Tärkeimmät rapakivialueet ovat Viipurin rapakivialue Kaakkois-Suomessa ja Laitilan, Vehmaan ja Ahvenanmaan rapakivialueet lounaassa. Rapakivimagmatismin aikana muodostui myös niin sanottuja diabaasijuoniparvia, joista merkittävimmät ovat Hämeen ja Föglön juoniparvet.


title: Suomen kallioperä

text: Rapakivien muodostuttua Suomen kallioperässä ei tapahtunut mitään merkittäviä mullistuksia miljardiin vuoteen. Tänä aikana svekofenninen vuorijono alkoi rapautua, ja rapautumisen tuloksena muodostuneet sedimentit kerrostuivat kallioperän lohkoihin. Tämä sedimentaatio tapahtui noin 1400–1200 miljoonaa vuotta sitten. Aikaa, jolloin nämä sedimentit kerrostuivat, kutsutaan jotuniajaksi. Nämä jotuniaikana kerrostuneet sedimentit ovat hiekkakiveä, jota esiintyy Suomessa tätä nykyä Satakunnassa ja Muhoksella. Näitä samoja sedimenttejä esiintyy myös Selkämeren ja Perämeren pohjassa.


title: Suomen kallioperä

text: Jotunisedimenttien kerrostuttua purkautui vaipasta magmaa, joka muodosti Suomen kallioperän niin sanotut postjotunidiabaasit. Nämä diabaasit esiintyvät lähes vaaka-asentoisina juonina, jotka leikkaavat terävästi vanhempia kivilajeja. Nämä juonet ovat olleet muodostuessaan tulivuorten purkauskanavia, näistä tulivuorista on purkautunut koostumukseltaan emäksistä laavaa. Näitä postjotunidiabaaseja tavataan Satakunnassa, Vaasan saaristossa ja Ahvenanmaalla. Näiden diabaasinuonten ikä on noin 1270–1260 miljoonaa vuotta.


title: Suomen kallioperä

text: Vielä näitäkin nuorempia muodostumia ovat diabaasijuonet Sallassa ja Laanilassa, Inarin Lapissa. Näistä juonista edellinen on 1120 ja jälkimmäinen 1000 miljoonaa vuotta vanha.


title: Suomen kallioperä

text: Suomen peruskallion muodostumisen katsotaan päättyneen ediacarakauden alussa, 650 miljoonaa vuotta sitten. Näin ollen peruskallioon katsotaan kuuluvaksi vain kaikki tätä vanhemmat kivilajit.


title: Suomen kallioperä

text: Ediacarakaudella kallioperän rapautuminen jatkui, ja tänä aikana kerrostui hiekkakiviä, joista vain murto-osa on säilynyt näihin päiviin asti. Näitä hiekkakiviä tavataan nykyään Lauhanvuorella ja Hailuodossa. Samanikäisiä sedimenttikiviä esiintyy laajalti myös Selkämeren ja Perämeren pohjassa.


title: Suomen kallioperä

text: Fanerotsooiselta aionilta ei Suomessa ole paljoakaan jälkiä. Fanerotsooisia kivilajeja edustavat Suomen Kaledonidit, jotka ovat osa 450–400 miljoonaa vuotta sitten muodostunutta Kaledonidien vuorijonoa. Tämän vuorijonon Skandinaviassa oleva osa tunnetaan nimellä Skandit tai Kölivuoristo. Pieni osa tästä vuoristosta sijaitsee Suomen puolella, Käsivarren Lapin luoteisimmassa kolkassa. Esimerkiksi Saana ja Halti kuuluvat Kaledonideihin.


title: Suomen kallioperä

text: Fanerotsooisena aikana muodostui myös kimberliittipiippuja, joiden ikä on noin 590–430 miljoonaa vuotta. Soklin alkalikivi-intruusio on hieman nuorempi, sen ikä on noin 368–363 miljoonaa vuotta vanha.


title: Suomen kallioperä

text: Näiden vaiheiden jälkeen Suomen kallioperässä ei ole tapahtunut enää merkittäviä mullistuksia. Lähinnä vain jääkaudet ovat hioneet ja siloittaneet kallioperäämme.


title: Suomen kallioperä

text: Suomen kallioperästä on löydetty melko runsaasti arvokkaita kaivannaisia. Metallisten malmien lisäksi Suomessa louhitaan teollisuusmineraaleja ja teollisuuskiveä. Kivennäisraaka-aineista eniten louhitaan kalkkikiveä. Suomi on yksi tärkeimmistä apatiitin, talkin ja wollastoniitin tuottajista Länsi-Euroopassa. Suuri osa louhituista rakennuskivistä viedään ulkomaille. Kalliota murskataan kivimurskeeksi soravarojen huvettua. Merkittävin korukivilaji on spektroliitti. Suomen kallioperästä löytyy myös kultaa ja timantteja.


title: Penrosen laatat

text: Penrosen laatat ovat tapa peittää taso jaksottomasti pienellä joukolla erilaisia monikulmioita. Ne ovat saaneet nimensä tällaisia laatoituksia 1970-luvulla tutkineen matemaatikko Roger Penrosen mukaan.


title: Penrosen laatat

text: Jaksottomalla peittämisellä tarkoitetaan sitä, ettei minkään samanlaisen pienen laattaryhmän suurempi ympäristö ole missään muualla aivan samanlainen vertailukohtansa kanssa. Toinen tapa havainnollistaa jaksottomuutta on piirtää alueen yli satunnaisesti asemoitu suora ja todeta suoralla olevia laattoja tarkastelemalla, ettei siinä esiinny toistamiseen samaa kuviota missään kohtaa suoraa.


title: Penrosen laatat

text: Taso voidaan peittää Penrosen laatoilla monilla tavoilla. Kaikki tällaiset tavat ovat jaksottomia, mutta ne saattavat olla symmetrisiä jonkin akselin suhteen tai niillä voi olla viisinkertainen rotaatiosymmetria, kuten oheisessa kuvassa. Jaksottomuus merkitsee sitä, että Penrosen laatoituksella ei ole siirtosymmetriaa. Toisin sanoen tasolta ei voida valita kahta sellaista kohtaa, että kummastakin mitattuna olisi aina samalla etäisyydellä ja samassa suunnassa samanlaiset ja samassa asennossa olevat laatat. Penrosen laattoja voidaan pitää kvasikiteen kaksiulotteisena vastineena.


title: Penrosen laatat

text: Penrosen laatat ovat yksinkertaisimpia esimerkkejä tason jakamisesta osiin epäjaksollisesti. Yleisesti laatoituksella tarkoitetaan tason jakoa osiin, jotka eivät osittainkaan peitä toisiansa eivätkä jätä väliinsä aukkoja. Yleensä edellytetään myös, että käytetään vain äärellistä määrää erilaisia muotoja. Tunnetuimmat laatoitukset, esimerkiksi tason jako neliöiksi tai tasasivuisiksi kolmioiksi, ovat jaksollisia. Toisin sanoen on olemassa sellainen etäisyys, jonka verran tiettyyn suuntaan siirryttäessä laatoitus toistuu aina samanlaisena. Tätä etäisyyttä sanotaan laatoituksen "jaksoksi". Jos tällaista jaksoa ei ole, laatoitusta sanotaan jaksottomaksi.


title: Penrosen laatat

text: Kysymys jaksottomista laatoituksista sai osakseen uutta mielenkiintoa 1960-luvulla, kun loogikko Hao Wang havaitsi yhteyden niiden ja päätöksenteko-ongelmien kanssa. Hän käsitteli erityisesti neliömäsiä laattoja, joiden sivut olivat väritettyjä. Tällaisia sanotaan nykyään Wangin dominoiksi. Wang esitti kysymyksen: "Millä edellytyksellä taso voidaan peittää annetulla joukolla tällaisia laattoja siten, että vierekkäisten laattojen samanväriset reunat aina koskettavat toisiaan?" Hän osoitti, että jos ongelmaa ei voida ratkaista rekursiivisesti, on olemassa keino peittää taso jaksottomasti Wangin dominoilla. Tuohon aikaan tämä vaikutti kuitenkin epäuskottavalta, minkä vuoksi Wang esitti konjektuurin, ettei sellainen laatoitus ole mahdollinen.


title: Penrosen laatat

text: Wangin oppilas Robert Berger todisti kuitenkin väitöskirjassaan vuonna 1964, että ongelmaa ei voitu ratkaista rekursiivisesti, joten Wangin konjektuuri on epätosi. Hän pystyikin muodostamaan jaksottoman laatoituksen 20426 Wangin dominosta. Myöhemmin hän osoitti, että siihen riitti 104 sellaista laattaa. Vuonna 1968 Donald Knuth osoitti, että 92 laattaakin riittää. Alkuperäisissä Wangin dominoissa ehtona oli, että Wangin dominoiden vierekkäisissä laatoissa samanväristen sivujen on kosketettava toisiaan. Tämä ehto voidaan myös korvata oletuksella, että laattojen reunat ovat eri tavoin kaarevia tavallisten palapelin palojen tapaan. Vuonna 1971 Raphael Robinson osoitti tällä tavoin eräässä tutkielmassaan, että jo kuudesta erimuotoisesta laatasta voidaan muodostaa jaksoton laatoitus.


title: Penrosen laatat

text: Ensimmäinen Penrosen laatoitus, jonka Roger Penrose esitti vuonna 1974 (P1 alla olevassa kuvassa), on myös jaksoton ja muodostuu kuudesta eri muotoisesta laatasta. Se ei muodostu neliöistä, vaan erilaisista viisikulmioista. Säännöllisillä viisikulmioilla ei koko tasoa voi peittää jättämättä väliin aukkoja, mutta jo vuonna 1619 Johannes Kepler osoitti teoksessaan "Harmonices Mundi", että nämä aukot voidaan täyttää pentagrammeilla, kymmenkulmioilla tai niitä muistuttavilla monikulmioilla. Penrose kehitti tätä ajatusta osoittamalla, että tällä tavoin laatoitus voitiin muodostaa jaksottomaksi, mikä täydensi Keplerin äärellisen "Aa"-mallin. Tähän hän sai vaikutteita myös eräistä Albert Dürerin teoksista.


title: Penrosen laatat

text: Myöhemmin Penrose osoitti, että erilaisten laattojen lukumäärä voitiin vähentää kahteen, jolloin saatiin kaksi erilaista laatoitusta P2 ja P3 alla olevassa kuvassa. Näistä jälkimmäisen, suunnikkaista muodostuvan laatoituksen, keksi hänestä riippumatta Robert Ammann vuonna 1976. Penrose ja John H. Conway tutkivat tällaisten laatoitusten ominaisuuksia, ja heidän tutkimustuloksensa julkaisi Martin Gardner tammikuun 1977 Scientific American-lehdessä "Mathematical Games"-palstalla.


title: Penrosen laatat

text: Erityyppiset Penrosen laatat, P1–P3, on jäljempänä kuvattu kukin erikseen, mutta niillä on joukko yhtäläisyyksiä. Kaikissa laatat on muodostettu osista, joista voidaan muodostaa myös säännöllinen viisikulmio, minkä vuoksi niihin liittyy läheisesti kultainen leikkaus. Lisäksi nämä laatoitukset voidaan kukin konstruoida toistensa avulla.


title: Penrosen laatat

text: Alkuperäinen Penrosen laatoitus muodostuu viisikulmiosta sekä kolmenlaisista muista erimuotoisista laatoista: viisisarakaraisista tähdistä (pentagrammeista), ”veneistä” sekä ”timanteista” eli ohuista suunnikkaista. Sen varmistamiseksi, että laatoituksesta tulee jaksoton, käytettiin tiettyjä sääntöjä sille, miten erilaiset laatat saavat koskettaa toisiaan. Eri viisikulmioille on kolme eri sääntöä ja tällöin eri sääntöjä noudattavat viisikulmiot voidaan tehdä erivärisiksi, kuten oheisessa kuvassa.


title: Penrosen laatat

text:
Penrosen toinen laatoitus koostuu kahdenlaisista nelikulmioista, joita nimitetään "leijoiksi" ja "nuoliksi". Nämä voidaan yhdistää suorakulmioksi, mutta käytettyjen sääntöjen mukaan niin ei saa tehdä, sillä suunnikkaista muodostettu laatoitus olisi jaksollinen. Sekä leija että nuoli voidaan toisaalta käsittää muodostetuksi kahdesta kolmiosta, joita sanotaan "Robinsonin kolmioiksi" niitä vuonna 1975 tutkineen Robinsonin mukaan.Kolmas Penrosen laatoitus muodostuu kahdenlaisista suunnikkaista. Niistä kuitenkin voidaan muodostaa myös jaksollinen laatoitus, minkä vuoksi on noudatettava tiettyjä rajoittavia sääntöjä, jotta tuloksena olisi jaksoton laatoitus.
Laatoituksessa käytetään kahdenlaisia suunnikkaita, jotka molemmat voidaan myös jakaa kahdeksi Robinsonin kolmioksi.


title: Penrosen laatat

text: Laattojen eri sivut oletetaan kuitenkin erilaisiksi, ja ne sijoitellaan siten, että vierekkäisten laattojen on noudatettava tiettyjä sääntöjä. Nämä säännöt voidaan kuvata eri tavoin, kuten käy ilmi oheisesta kuvasta. Esimerkiksi niiden sivuille merkittyjen kaarien on vastattava toisiaan väriltään ja asennoltaan tai niiden sivuille tehtyjen lovien on sovittava yhteen.


title: Penrosen laatat

text: Kaikkiaan näiden laattojen kulmat voidaan asettaa 54 eri tavalla vierekkäin siten, että samassa kärkipisteessä toisensa kohtaavien laattojen väliin ei jää aukkoja. Näistä vain seitsemän tapaa on laatoituksen sääntöjen mukaan sallittuja, joskin yksi niistä voidaan toteuttaa kahdella eri tavalla.


title: Penrosen laatat

text: Penrosen leija- ja nuolilaatoitus voidaan yksinkertaisimmin konstruoida deflaatioksi nimitetyllä menetelmällä. Lähtökohdaksi otetaan tietty äärellisen kokoinen laatoitus, jota nimitetään "aksioomaksi", ja siitä muodostetaan tiettyjen sääntöjen mukaan joukko peräkkäisiä laatoituksia, joita nimitetään "sukupolviksi". Yksinkertaisimmassa tapauksessa "aksiooma" käsittää vain yhden laatan. Siirryttäessä seuraavaan "sukupolveen" jokainen laatta korvataan yhdellä tai useammalla uudella laatalla, jotka peittävät alkuperäisen laatan kokonaan. Täten uudet laatat ovat yhdenmuotoisia alkuperäisten kanssa, mutta kooltaan pienempiä. Kun tämä toistetaan riittävän monta kertaa, saadaan lopulta laatoitus, joka sisältää sellaisen osan, joka on yhdenmuotoinen alkuperäisen "aksiooman" kanssa eikä ulotu kuvion reunoille. Tämä valitaan sitten uudeksi "aksioomaksi", ja koko prosessi toistetaan, jolloin saadaan kerta kerralta laajempi laatoitus, kunnes se lopulta peittää koko tason.


title: Penrosen laatat

text: Tämä on esimerkki peräkkäisistä sukupolvista lähdettäessä neljästä erilaisesta "aksioomasta". "Auringon" ja "tähden" tapauksessa alkuperäisen kanssa yhdenmuotoinen pienempi laatoitus saadaan jo toisessa sukupolvessa, "auringon" tapauksessa myös kolmannessa.


title: Penrosen laatat

text: Moniin Penrosen laattojen ominaisuuksiin liittyy läheisesti kultainen leikkaus ja sen suhdeluku formula_1 (noin 1,618). Tämä johtuu siitä, että laatoitus on lokaalisti viisinkertaisesti symmetrinen ja säännöllisessä viisikulmiossa halkaisijan ja sivun suhde on φ. Tämä on myös pidemmän ja lyhemmän sivun suhde molemmissa Robinsonin kolmioissa. Tästä seuraa, että leija- ja nuolilaatoissa pidemmän ja lyhyemmän sivun suhde on myös φ, samoin näiden laattojen pinta-alojen suhde, sivun ja lyhemmän lävistäjän suhde ohuessa suunnikaslaatassa sekä pidemmän lävistäjän ja sivun suhde paksussa suunnikaslaatassa.


title: Penrosen laatat

text: Deflaatioprosessissa leija jaetaan kahdeksi leijaksi ja yhdeksi nuoleksi, nuoli taas nuoleksi ja leijaksi. Leijojen ja nuolten lukumäärä prosessin "n":nnessä sukupolvessa voidaan laskea matriisin n:nnen potenssin avulla:


title: Penrosen laatat

text: missä "F" on Fibonaccin lukujonon n:s luku. Nuolten ja leijojen lukumäärien suhde missä tahansa riittävän laajassa Penrosen P2-laatoituksessa on tämän vuoksi lähellä kultaisen leikkauksen suhdelukua φ. Vastaava tulos pätee myös paksujen ja ohuiden suunnikkaiden lukumäärälle P3-laatoituksessa..


title: Penrosen laatat

text: Vuonna 1996, saksalainen matemaatikko Petra Gummelt osoitti, että taso voidaan peittää yhtenevillä säännöllisillä kymmenkulmioilla, jos niiden sallitaan (Penrosen laatoituksesta poiketen) mennä osittain päällekkäin siten, että vain kahden muotoiset vierekkäisille kymmenkulmioille yhteiset alueet sallitaan. Kymmenkulmio jaetaan osiin, jotka väritetään tiettyjen sääntöjen mukaan, ja vain värityksen kanssa yhteen sopivien osien eri kymmenkulmioissa sallitaan mennä päällekkäin. Jos kymmenkulmio jaetaan tietyllä tavalla "nuoliksi" ja "leijoiksi", kuviointi muuttuu Penrosen laatoituksen P2 kaltaiseksi. Myös laatoitus P3 voidaan muodostaa sijoittamalla paksu suunnikas kymmenkulmion sisään, jolloin jäljelle jäävä osa peittyy ohuilla suunnikkailla.


title: Penrosen laatat

text: Näitä pidetään realistisina malleina sille, miten kvasikiteet kasvavat: osittain päällekkäiset kymmenkulmiot ovat "kvasiyksikkökoppeja", jotka vastaavat tavallisten kiteiden yksikkökoppeja, ja tällaisissa rakenteissa atomit pyrkivät pakkautumaan mahdollisimman tiheästi.


title: Penrosen laatat

text:
Laatoitusten esteettinen arvo on ollut kauan tunnustettu. Penrosen laatat herättävätkin yhä suurta mielenkiintoa, joka kohdistuu suurelta osin pikemmkin niiden muodostamaan näkövaikutelmaan kuin niiden matemaattisiin ominaisuuksiin. Niiden onkin todettu muistuttavan Lähi-idässä käytettyä "girih"-koristekuvuointia, ja Peter Lu ja Paul Steinhardt ovat todenneet, että Penrosen laatoituskin esiintyy jo keskiaikaisessa islamilaisessa taiteessa.
Drop Cityn taiteilija Clark Richert käytti Penrosen suunnikkaita eräässä teoksessaan vuonna 1970. Taidehistorioitsija Martin Kemp on todennut, että myös Albrecht Dürer on laatinut samankaltaisia sommitelmia näistä suunnikkaista.


title: Pikku-Miehikkä

text: Pikku-Miehikkä on saari Kiiminkijoen suistossa Haukiputaan kaupunginosassa Oulussa. Saari sijaitsee Vahtolanlahden suulla Martinniemen Onganrannan läheisyydessä.


title: Southern Bight

text: Southern Bight on Pohjanmeren eteläosissa sijaitseva matala, suppilonmuotoinen merialue, jota reunustavat Iso-Britannia lännessä sekä Belgia ja Alankomaat idässä. Se sijaitsee lauhkealla ilmastovyöhykkeellä Atlantin voimakkaiden länsituulten vaikutusalueella.


title: Vaskion koulu

text: Vaskion koulu on peruskoulu Salon kaupungin luoteisosassa Halikon Vaskiolla. Koulussa toimii 1.–6. vuosiluokat. Vaskion koulussa työskentelee neljä opettajaa.


title: Vaskion koulu

text: Vaskion koulun päärakennus on vuodelta 1939 ja sitä on laajennettu 1965. Koko rakennus peruskorjattiin 2008. Koulun päärakennuksen nimi on Saha ja uusi osa on nimeltään Mylly. Teknisen työn tilat sijaitsevat nykyään Sahassa ja vanhoista Teknisen työn tiloista tehtiin puolestaan uusi ruokala.


title: Vaskion koulu

text: Vaskiolla toimi ennen kolme kansakoulua. Kuttilan, Kumion ja Mäen koulut, joista Kuttila oli vanhin vuodelta 1895. Kumion koulu lakkautettiin vuonna 1971 ja Mäen koulu yhdistettiin Kuttilaan 2008. Vuonna 2009 koulun nimi muutettiin Vaskion kouluksi.


title: Owen Coyle

text: Owen Coyle (s. 14. heinäkuuta 1966) on skotlantilaissyntyinen, irlantilainen jalkapallovalmentaja ja entinen hyökkääjä.


title: Owen Coyle

text: Coyle aloitti ammattilaisuransa skotlantilaisessa Dumbartonissa 1985. Hän pelasi seurassa yhdessä veljiensä Joen ja Tommyn kanssa esiintyen yli sadassa sarjaottelussa. Kolmen vuoden jälkeen Coyle siirtyi Clydebankiin josta maaliskuussa 1990 Airdrieoniansiin. Tämä siirto oli tärkeä Coylen uran kannalta, sillä Airissa hän teki lopullisen läpimurtonsa. Kolmen kauden aikana Coyle paukutti viisikymmentä sarjamaalia, oli mukana seuran nousujuhlissa Skotlannin valioliigaan, Skotlannin cupin loppuottelussa sekä Cup-voittajien cupissa 1992/93.


title: Owen Coyle

text: Kesällä 1993 Coyle siirtyi Englantiin Bolton Wanderersiin, jossa oli mukana seuran nousujuhlissa Englannin Valioliigaan keväällä 1995. Coyle ennätti pelata muutaman ottelun Valioliigaa, kunnes palasi lokakuussa 1995 Skotlantiin Dundee Unitedin joukkueeseen. Hän edusti seuraa tammikuuhun 1997 kunnes siirtyi Motherwelliin. Tämän jälkeen Coylen ura lähti alamäkeen ja hän edusti eri skottiseuroja, kunnes lopetti pelaajauransa kesällä 2007 St. Johnstonen pelaajavalmentajana.


title: Owen Coyle

text: Maajoukkuetasolla Coyle ei koskaan edustanut Skotlantia. Irlantilaisten sukujuuriensa vuoksi Coylella oli mahdollisuus edustaa Irlantia ja hän pelasikin uransa ainoaksi jääneen maaottelun Alankomaita vastaan huhtikuussa 1994.